cyanic-selkie/wikianc huggingface dataset:
ബിട്ടു സഹ്ഗൽ
പ്രസിദ്ധീകരണങ്ങൾ
30 വന്യജീവി ഡോക്യുമെന്ററികളും അദ്ദേഹം നിർമ്മിച്ചു.
കിഡ്‌സ് ഫോർ ടൈഗേഴ്‌സ്
2000-ൽ സഹ്ഗൽ കിഡ്‌സ് ഫോർ ടൈഗേഴ്‌സ് സ്ഥാപിച്ചു. പ്രകൃതി നടത്തം, ഫെസ്റ്റുകൾ, വർക്ക്‌ഷോപ്പുകൾ എന്നിവയിലൂടെ ഇന്ത്യയിലുടനീളമുള്ള ഗ്രാമീണ, നഗരങ്ങളിലെ കുട്ടികളെ ലക്ഷ്യമിട്ടുള്ള ഒരു വിദ്യാഭ്യാസ പരിപാടിയാണ് കിഡ്‌സ് ഫോർ ടൈഗേഴ്‌സ്. ന്യൂ ഡൽഹി, മുംബൈ, കൽക്കട്ട, ബാംഗ്ലൂർ എന്നീ നഗര നഗരങ്ങളിൽ പരിപാടി ആരംഭിച്ചു. തുടർന്ന് കടുവ സങ്കേതങ്ങളുടെ അതിർത്തിയിലുള്ള ചന്ദ്രപൂർ പോലുള്ള ചെറിയ പട്ടണങ്ങളിലേക്കും നഗരങ്ങളിലേക്കും വ്യാപിച്ചു. കിഡ്‌സ് ഫോർ ടൈഗേഴ്‌സ് ഒരു ദശലക്ഷത്തിലധികം കുട്ടികളിലേക്ക് എത്തി. എല്ലാ പ്രകൃതിയുടെയും രൂപകമായ കടുവ, സ്വന്തം ഭാവി സംരക്ഷിക്കാൻ പ്രവർത്തിക്കുന്ന കുട്ടികളുടെ ഒരു കൂട്ടുകെട്ടാണ്. "നഗരത്തിലെ കുട്ടികൾക്ക് കടുവകളോടും പ്രകൃതിയോടും പ്രണയത്തിലാകാനുള്ള അവസരം നൽകുക, കടുവകളുടെ വീട് സംരക്ഷിക്കാതെ നമുക്ക് അവരെ രക്ഷിക്കാൻ കഴിയില്ലെന്ന് അവരെ പഠിപ്പിക്കുക" എന്നതാണ് ലക്ഷ്യം.
അവലംബം
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ വർഗ്ഗം:1947-ൽ ജനിച്ചവർ
കോതാട്
എറണാകുളം ജില്ലയിലെ കടമക്കുടി ഗ്രാമപഞ്ചായത്തിൽ ഉൾപ്പെട്ട ഒരു ഗ്രാമമാണ് കോതാട്. വരാപ്പുഴ ദ്വീപസമൂഹങ്ങളിൽ ഉൾപ്പെട്ട, പെരിയാറിനാൽ ചുറ്റപ്പെട്ട ഒരു ദ്വീപാണിത്.
ആമുഖം
കോതാട് ദ്വീപിന്റെ അതിരുകൾ കിഴക്ക് ചേരാനല്ലൂർ, പടിഞ്ഞാറ് പിഴല, വടക്ക് ചേന്നൂർ, തെക്ക് ചിറ്റൂർ എന്നിവയാണ്. 1341ൽ പെരിയാറിലുണ്ടായ വെള്ളപ്പൊക്കത്തിൽ രൂപം കൊണ്ട ദ്വീപുകളിൽ ഒന്നാണിത്. വല്ലാർപാടം അന്താരാഷ്ട്ര കണ്ടെയ്‌നർ ട്രാൻസ്ഷിപ്‌മെന്റ് ടെർമിനലിലേക്ക് പോകുന്ന ദേശീയപാത 966 എ എ കോതാട് വഴി കടന്നുപോകുന്നു.
അവലംബം
വിഭാഗം:എറണാകുളം ജില്ലയിലെ ഗ്രാമങ്ങൾ
സാന്റോ കൃഷ്ണൻ
thumb|right|150px|സാന്റോ കൃഷ്ണൻ ഒരു ഇന്ത്യൻ ചലച്ചിത്രനടനും സ്റ്റണ്ട് മാസ്റ്ററുമായിരുന്നു സാന്റോ കൃഷ്ണൻ എന്ന കൃഷ്ണൻ നായർ (കണ്ണിയംപുറം കോണിക്കൽ കൃഷ്ണൻ നായർ). സമ്പൂർണ രാമായണത്തിൽ ഭക്ത ഹനുമാന്റെ വേഷം അവതരിപ്പിച്ചാണ് ഇദ്ദേഹം ഈ രംഗത്ത് ശ്രദ്ധിക്കപ്പെട്ടത്. തമിഴ്, തെലുങ്ക്, കന്നഡ, മലയാളം, ഹിന്ദി, സിംഹള ഭാഷകളിലായി രണ്ടായിരത്തോളം ചിത്രങ്ങളിൽ പ്രവർത്തിച്ചിട്ടുണ്ട്. അറുപത് വർഷത്തോളം ഇദ്ദേഹം ചലച്ചിത്രരംഗത്ത് പ്രവർത്തിച്ചു. ചെട്ടിനാടുകാരുടെ ഉത്സവത്തിൽ പുതുകോട്ടൈ രാജാവ് നൽകിയ ബഹുമതിയിലൂടെയാണ് ഇദ്ദേഹം സാന്റോ കൃഷ്ണൻ എന്നറിയപ്പെട്ടത്.
1934-ലെ ബാലിസുഗ്രീവനായിരുന്നു ആദ്യ ചിത്രം. 1935 ൽ മഹാവീര ഭീമൻ എന്ന തമിഴ് ചിത്രത്തിലും അഭിനയിച്ചു. എൻ.ടി.ആർ അഭിനയിച്ച സതി സുലോചന (തെലുങ്ക്), ലവകുശ (തമിഴ്/തെലുങ്ക്), ഭക്തവേവണ്ണ (കന്നഡ) എന്നിവയിൽ ഹനുമാന്റെ വേഷം അവതരിപ്പിച്ചു. ശ്രീരാമ പട്ടാഭിഷേകത്തിലും (മലയാളം) ഹനുമാന്റെ വേഷം അവതരിപ്പിച്ചു. മഹാത്മാഗാന്ധിയുടെ ഒറ്റപ്പാലം സന്ദർശനത്തിൽ ജാതി വിവേചനത്തിനെതിരെ ആശയപ്രചരണം നടത്തിയതിന്റെ പേരിൽ സ്കൂളിൽ നിന്നു പുറത്താക്കപ്പെട്ടു. അതേതുടർന്ന് ശീർകാഴി സത്യഗ്രഹത്തിലും ഉപ്പു സത്യഗ്രഹത്തിലും പങ്കെടുത്തു. പൊലീസ് മർദനവും ജയിൽ ശിക്ഷയും അനുഭവിച്ചിട്ടുണ്ട്.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:1920-ൽ ജനിച്ചവർ
കാഞ്ഞിരക്കോട്
ഇന്ത്യയിലെ കേരള സംസ്ഥാനത്ത് തൃശൂർ ജില്ലയിലെ വടക്കാഞ്ചേരി ബ്ലോക്കിലുൾപ്പെട്ട ഒരു ഗ്രാമമാണ് കാഞ്ഞിരക്കോട്.
എരുമപ്പെട്ടി ഗ്രാമ പഞ്ചായത്തിന്റെ കീഴിലുള്ള ഈ ഗ്രാമം ജില്ലാ ആസ്ഥാനമായ തൃശൂരിൽ നിന്ന് 21 കിലോമീറ്റർ വടക്കായി സ്ഥിതിചെയ്യുന്നു. വടക്കാഞ്ചേരിയിലേയ്ക്ക് ഇവിടെനിന്ന് ഏകദേശം 3 കിലോമീറ്റർ ദൂരമുണ്ട്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സിക്കാർ മെഡിക്കൽ കോളേജ്
ശ്രീ കല്യാൺ ഗവൺമെന്റ് മെഡിക്കൽ കോളേജ് എന്നും അറിയപ്പെടുന്ന സിക്കാർ മെഡിക്കൽ കോളേജ് ഇന്ത്യയിലെ രാജസ്ഥാനിലെ സിക്കാറിലെ ഒരു സമ്പൂർണ്ണ തൃതീയ മെഡിക്കൽ കോളേജാണ്. കോളേജ് ബാച്ചിലർ ഓഫ് മെഡിസിൻ ആൻഡ് സർജറി (MBBS) ബിരുദവും ബിരുദാനന്തര കോഴ്സുകളും, നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്നു. കോളേജ് രാജസ്ഥാൻ യൂണിവേഴ്‌സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്‌തിരിക്കുന്നു, ഇത് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ളതാണ്. നാഷണൽ എലിജിബിലിറ്റി, എൻട്രൻസ് ടെസ്റ്റ് എന്നിവയിലൂടെ മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്.
കോഴ്സുകൾ
സിക്കാർ മെഡിക്കൽ കോളേജ് വിദ്യാർത്ഥികളുടെ എംബിബിഎസ് കോഴ്സുകളുടെ വിദ്യാഭ്യാസവും പരിശീലനവും ഏറ്റെടുക്കുന്നു. NEET-UG വഴി പ്രതിവർഷം 100 വിദ്യാർത്ഥികളെ ഉൾപ്പെടുത്തിക്കൊണ്ട് എംബിബിഎസ് കോഴ്സിനുള്ള വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു. കൂടാതെ എൻഎംസിയും അംഗീകരിച്ച ബിരുദാനന്തര ബിരുദ കോഴ്സുകളും ഇത് വാഗ്ദാനം ചെയ്യുന്നു. എല്ലാ വർഷവും ജനുവരിയിൽ ഒരിക്കൽ നടക്കുന്ന NEET-PG മെറിറ്റ് വഴിയാണ് ബിരുദാനന്തര ബിരുദ പ്രവേശനം. ശ്രീ കല്യാൺ ഹോസ്പിറ്റൽ (എസ്കെ ഹോസ്പിറ്റൽ) മെഡിക്കൽ കോളേജിനോട് ചേർന്നുള്ള അധ്യാപന ആശുപത്രിയാണ്. ജില്ലയിലെ സർക്കാർ മെഡിക്കൽ സൗകര്യങ്ങളിൽ മുന്നിൽ നിൽക്കുന്ന ആശുപത്രിയാണ് ഇത്.
പുറം കണ്ണികൾ
വർഗ്ഗം:രാജസ്ഥാനിലെ മെഡിക്കൽ കോളേജുകൾ
കൊലിയർ റേഞ്ച് ദേശീയോദ്യാനം
കൊലിയർ റേഞ്ച് ദേശീയോദ്യാനം പടിഞ്ഞാറൻ ആസ്ത്രേലിയയിലെ പിൽബാറ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും വടക്കു-കിഴക്കായി 878 കിലോമീറ്റർ അകലെയാണ് ഈ ദേശീയോദ്യാനം.
ഈ ദേശീയോദ്യാനത്തിന്റെ ഏറ്റവും അടുത്തുള്ള പട്ടണം ന്യൂമാൻ ആണ്. വടക്കു ഭാഗത്തായി ഏകദേശം 166 കിലോമീറ്റർ അകലെ സ്ഥിതിചെയ്യുന്ന ഈ പട്ടണം കുമാറിനായ്ക്കടുത്താണ്. അനേകം ദേശീയോദ്യാനങ്ങളിൽ ഒന്നായ ഇത് 1978ലാണ് സ്ഥാപിതമായത്.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ജോർദി ആൽബിസ്റ്റൺ
Jordie Albiston (born 30 September 1961) is a contemporary Australian poet and academic.
ജോർദി ആൽബിസ്റ്റൺ (born 30 September 1961) സമകാലീന ആസ്ട്രേലിയൻ കവിയാകുന്നു. മെൽബണിലാണ് വളർന്നത്. സാഹിത്യത്തിൽ ഗവേഷണം മുഴുമിപ്പിക്കും മുൻപ് അവർ ഫ്ലൂട്ടിൽ വിക്ടോറിയൻ കോളജ് ഓഫ് ആഋട്ടിൽ പരിശീലനം നേടി. അവരുടെ ആദ്യ കവിതയായ Nervous Arcs നു  Mary Gilmore Award ലഭിച്ചു.
കെ. ഗുൽമുഹമ്മദ് ബാവ
മലബാറിലെ പ്രസിദ്ധനായ ഖവാലി ഗായകനായിരുന്നു '''കെ. ഗുൽമുഹമ്മദ് ബാവ'''. നിരവധി മാപ്പിളപ്പാട്ടുകളും സ്വാതന്ത്ര്യ സമര ഗീതങ്ങളും ആലപിച്ചു.
ജീവിതരേഖ
സംഗീതത്തിനുവേണ്ടി ഖാസി പദവിയൊഴിഞ്ഞ് പള്ളിയുടെ പടിയിറങ്ങി. മലയാളഭാഷയിൽ ആദ്യമായി പുറത്തുവന്ന ഗ്രാമഫോൺ റെക്കോർഡുകളിൽ ഒന്ന് ഗുൽ മുഹമ്മദ് സാഹിബിന്റേതായിരുന്നു. കൊളംബിയ, എച്ച്.എം.വി. ഗ്രാമഫോൺ കമ്പനികൾ ഗുൽമുഹമ്മദിനെക്കൊണ്ട് പാടിക്കാൻ മത്സരിച്ചു. രണ്ടാംലോകമഹായുദ്ധത്തോടെ അദ്ദേഹത്തിന്റെ റെക്കോഡിങ്ങുകളും സംഗീതസദസ്സുകളും കുറഞ്ഞു. ജാൻ മുഹമ്മദും ഗുൽ മുഹമ്മദും തമ്മിലുള്ള ഖവാലി മത്സരക്കസർത്തുകൾ പ്രശസ്തങ്ങളായിരുന്നു. ഗുൽ മുഹമ്മദിന്റെ മകനാണ് മാപ്പിളപ്പാട്ട് ഗായകനായ കെ.ജി. സത്താർ. ഇദ്ദേഹത്തിന്റെ ഗാനങ്ങൾ ഗുൽമുഹമ്മദ് സോങ്സ് എന്ന പേരിൽ മകൻസത്താർ ആൽബമായി പുറത്തിറക്കിയിട്ടുണ്ട്.
പുറം കണ്ണികൾ
വർഗ്ഗം:ഖവാലി ഗായകർ
മോൺറ്റ അഗിലില
മോൺറ്റ അഗിലില, (Monte Águila) ബിയോബിയോ മേഖലയിൽ സ്ഥിതി ചെയ്യുന്ന ഒരു ചിലി പട്ടണമാണ്. നഗരത്തിന്റെ തെക്കുഭാഗത്തായി 6 കിലോമീറ്റർ തെക്കു മാറി കബറൊയിലെ മുനിസിപ്പാലിറ്റിയിലാണ് ഇത്. 6,090 ആൾക്കാരും ഇതിൽ ഉൾപ്പെടും.
അവലംബം
വർഗ്ഗം:ചിലിയിലെ പട്ടണങ്ങൾ
സെൻറ് മേരീസ്, അലാസ്ക
സെൻറ് മേരീസ് ( സെൻട്രൽ യുപിക് ഭാക്ഷയിൽ Negeqliq) കുസിൽവാക് സെൻസസ് മേഖലയിലുള്ള, യു.എസ്. സംസ്ഥാനമായ അലാസ്കയിലെ ഒരു പട്ടണമാണ്. 2015 ൽ ജനസംഖ്യ 600 ആയി കണക്കാക്കിയിരിക്കു​ന്നു.
ഭൂമിശാസ്ത്രം
സെൻറ് മേരിസ് പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 62.04528°N, -163.21861°W.
അവലംബം
വർഗ്ഗം:യൂക്കോൺ നദി വർഗ്ഗം:അലാസ്കയിലെ പട്ടണങ്ങൾ
സിസ്റ്റാഡിനോമ
സിസ്റ്റാഡിനോമ അഥവാ സിസ്റ്റോമ ഒരു തരം സിസ്റ്റിക് അഡിനോമകളെ വിളിക്കുന്ന പേരാണ്. ഇംഗ്ലീഷ്: Cystadenoma (or "cystoma") അർബുദകരമല്ലാത്ത ഇവയുടെ അർബുദ വകഭേദത്തെ സിസ്റ്റാഡെനോകാർസിനോമ എന്നു വിളിക്കുന്നു.
വർഗ്ഗീകരണം
ഐ.സി.ഡി. കോഡ് 8440/0 ആണ്.
താഴെപ്പറയുന്ന വർഗ്ഗങ്ങൾ നിലവിലുണ്ട്.
മുബാറക്‌പൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മുബാറക്‌പൂർ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മുബാറക്‌പൂർ സ്ഥിതിചെയ്യുന്നത്. മുബാറക്‌പൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മുബാറക്‌പൂർ ൽ 151 വീടുകൾ ഉണ്ട്. ആകെ ജനസംഖ്യ 675 ആണ്. ഇതിൽ 338 പുരുഷന്മാരും 337 സ്ത്രീകളും ഉൾപ്പെടുന്നു. മുബാറക്‌പൂർ ലെ സാക്ഷരതാ നിരക്ക് 74.81 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മുബാറക്‌പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 65 ആണ്. ഇത് മുബാറക്‌പൂർ ലെ ആകെ ജനസംഖ്യയുടെ 9.63 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 163 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 154 പുരുഷന്മാരും 9 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 95.71 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 12.88 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
മുബാറക്‌പൂർ ലെ 297 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
വിറക്
ലഘുചിത്രം|വലത്ത്‌|വിറക്
മരങ്ങളിൽ നിന്ന് ലഭിക്കുന്നതും കത്തിക്കുമ്പോൾ താപോർജ്ജം നൽകുന്നതുമായ ഇന്ധനമാണ് വിറക്. ഭക്ഷണം പാകം ചെയ്യാനും വെള്ളം ചൂടാക്കാനും പദാർത്ഥങ്ങൾക്ക് ചൂട് ലഭിക്കാനും വിറക് കത്തിക്കുന്നു. ഗ്രാമീണ വീടുകളിലെ അടുക്കളയിൽ ഭക്ഷണം പാകം ചെയ്യാൻ ധാരാളം വിറക് ഉപയോഗിക്കുന്നു. മരങ്ങൾ മുറിച്ചാൽ ലഭിക്കുന്ന തടികളെ മഴു, കത്തിവാൾ എന്നിവ ഉപയോഗിച്ച് കീറിയെടുത്ത് വെയിലിൽ ഉണക്കി ജലാംശം നീക്കം ചെയ്താണ് വിറക് കത്തിക്കാൻ ഉപയോഗിക്കുന്നത്.
വിറകിന്റെ അമിതമായ ഉപയോഗം സസ്യങ്ങളുടെ നാശത്തിനും വനനശീകരണത്തിനും കാരണമാവുന്നു. ലഘുചിത്രം|വലത്ത്‌|വിറക് ഉപയോഗിക്കുന്ന അടുപ്പ്
പുറത്തേക്കുള്ള കണ്ണികൾ
വർഗ്ഗം:ഇന്ധനങ്ങൾ
മിഗ്നോൺ ജി. എബെർഹാർട്ട്
'''മിഗ്നോൺ ജി. എബെർഹാർട്ട്,''' നിഗൂഢ നോവലുകളുടെ രചയിതാവായ അമേരിക്കൻ ഗ്രന്ഥകാരിയിരുന്നു. (ജനനം : ജൂലൈ 6, 1899, നെബ്രാസ്കയിലെ ലിങ്കണിൽ, മരണം: ഒക്ടോബർ 8, 1996, കണക്റ്റിക്കട്ടിലെ ഗ്രീൻവിച്ചിൽ) സമകാലികരായ എഴുത്തുകാരേക്കാൾ ഈ രംഗത്ത് വളരെ കൂടുതൽ കാലം (1920 മുതൽ 1980 വരെ) അവർ പ്രവർത്തിച്ചിരുന്നു.
മിഗ്നോണെറ്റെ ഗുഡ് എന്ന പേരിൽ 1899 ജൂലൈ 6 ന് നെബ്രാസ്ക യിലെ ലിങ്കണിൽ ജനിച്ചു. കൌമാരപ്രായത്തിൽ പലപ്പോഴും ചെറുകഥകളും മറ്റുമെഴുതിയിരുന്നു. 1917 മുതൽ 1920 വരെയുള്ള കാലത്ത് അവർ നെബ്രാസ്ക വെസ്‍ലയാൻ യൂണിവേഴ്സിറ്റി യിൽ പഠനത്തിനു ചേർന്നുവെങ്കിലും ബിരുദ കോഴ്സ് പൂർത്തിയാക്കിയിരുന്നില്ല. 1923 ൽ അവർ അലാൻസൺ ക്ലൈഡ് എബർഹാർട്ടിനെ വിവാഹം കഴിച്ചു. വിരസത ഒഴിവാക്കുവാൻ ചെറുകഥകൾ എഴുതുന്നതു തുടർന്നിരുന്നു. ഏതാനും വർഷങ്ങൾക്കുള്ളിൽ നോവലുകളെഴുതാനും ആരംഭിച്ചു. 1929 ൽ മിഗ്നോൺ തൻറെ ആദ്യനോവലായ "The Patient in Room 18" പ്രസിദ്ധീകരിച്ചു. രണ്ടാമത്തെ നോവലായ "While the Patient Slept" ന് 1931 ൽ $5000 സ്കോട്ട്ലാൻഡ് യാർഡ് പ്രൈസ് ലഭിച്ചിരുന്നു.
അവലംബം
വർഗ്ഗം:അമേരിക്കൻ വനിതാ നോവലിസ്റ്റുകൾ
പുള്ളയാർ പടലം
തമിഴ് വിരുത്തങ്ങളാണ് ഈ ഗ്രന്ഥമെന്നും തമിഴും മലയാളവും ചേർന്ന വിരുത്തങ്ങളാണെന്നും ഭിന്ന അഭിപ്രായങ്ങളാണുള്ളത്. യഥാർത്ഥത്തിൽ പ്രാചീന മധ്യകാലീന മലയാളവുമായി ഇതിനു ബന്ധമെന്ന് ആലോചിയിരിക്കേണ്ടിയിരിക്കുന്നു. അങ്ങനെയെങ്കിൽ ഈ ഗ്രന്ഥം മലയാളം ഭാഷാ ചരിത്രത്തിൽ മുതൽ കൂട്ടായിരിക്കും. പുള്ളയാർ പടലത്തിലെ വിരുത്തങ്ങൾക്ക് പാട്ടുസാഹിത്യവുമായി അഭേദ്യമായ ബന്ധമുണ്ട്. കേരളപാണിനി പറയുന്ന  ആറുനയങ്ങൾ ഇതിലെ വരികളുമായി ഒത്തു നോക്കാവുന്നതാണ്. തൂവെണ്ണിലാവ്, ഭാഷാനാരായണീയം മുതലായവയിലെ മണിപ്രവാള ശൈലിക്കു സമാനമായിരുന്നു പുള്ളയാർ പടലത്തിലെ തമിഴ്- മലയാള ഭാഷാമിശ്രമെന്ന് കുട്ടികൃഷ്ണമേനോന്റെ അഭിപ്രായം. കടിത്തേടം തടിക്കിലും കറുത്തചോര പായ്ക്കിലും വിടുത്തുടൻ പറൈകിലും വിറണ്ടുനീരിരക്കിലും അടുത്തുടൻ ചിരിക്കിലും അണീമുകം തുടക്കിലും പടിത്ത നൽ മരുന്തിനാൽ പലങ്കളൊന്നുമില്ലയേ. എന്ന് കേരള ഭാഷാ പ്രധാനങ്ങളായ പല വിരുത്തങ്ങളും പുള്ളയാർ പടലത്തിൽ കാണാം. എന്നാൽ ചികിത്സാ വിഭാഗം തനിത്തമിഴാണെന്നും പറയുന്നു.
അവലംബം
വർഗ്ഗം:വൈജ്ഞാനിക ഗ്രന്ഥങ്ങൾ വർഗ്ഗം:വിഷചികിത്സ
കോരുത്തോട് ഗ്രാമപഞ്ചായത്ത്
കോട്ടയം ജില്ലയിലെ കാഞ്ഞിരപ്പള്ളി താലൂക്കിൽ കാഞ്ഞിരപ്പള്ളി ബ്ളോക്കിലാണ് 32.69 ചതുരശ്രകിലോമീറ്റർ വിസ്തീർണ്ണമുള്ള കോരുത്തോട് ഗ്രാമപഞ്ചായത്ത് സ്ഥിതി ചെയ്യുന്നത്.
വാർഡുകൾ
കോരുത്തോട് ഗ്രാമ പഞ്ചായത്തിൽ ആകെ പതിമൂന്നു വാർഡുകൾ ഉൾപ്പെടുന്നു. എന്നിവയാണവ.
ഗതാഗതം
കോട്ടയം-കുഴിമാവ് സംസ്ഥാന പാത ഈ ഗ്രാമത്തിലൂടെയാണ് കടന്നുപോകുന്നത്.
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
ആകാശഗംഗ (പുരാവൃത്തങ്ങൾ)
അർമീനിയൻ
അർമീനിയൻ പുരാവൃത്തങ്ങൾ പ്രകാരം "വൈക്കോൽ മോഷ്ടാവിന്റെ പാതയാണ്" ആകാശഗംഗ. ഒരു ഐതിഹ്യപ്രകാരം വാഹൻ ദേവത ഒരു ഹേമന്തകാലത്ത് അസീറിയൻ രാജാവായ ബർഷാമിൽ നിന്നും ഒരു കെട്ട് വൈക്കോൽ മോഷ്ടിച്ച് അർമേനിയയിലേക്ക് കൊണ്ടുവന്നു. എന്നാൽ പോരുന്ന വഴിയ്ക്ക് അതിൽ നിന്നും ചോർന്നുപോയ കുറച്ചു വൈക്കോൽ കഷണങ്ങളാണ് ആകാശഗംഗ.
ഖോയിസാൻ
തെക്കൻ ആഫ്രിക്കയിലെ കലഹാരി മരുഭൂമിയിലെ ഖോയിസാൻ ജനതയുടെ പുരാവൃത്തം അനുസരിച്ച് ആകാശത്ത് ഒരുകാലത്ത് നക്ഷത്രങ്ങളേ ഉണ്ടായിരുന്നില്ല. ഏകാകിനിയായ ഒരു പെൺകുട്ടി മറ്റു ആളുകളെ സന്ദർശിയ്ക്കണം എന്ന് കൊതിയ്ക്കുകയും ഒരു പറ്റം കനലുകളെടുത്ത് ആകാശത്തേയ്ക്ക് എറിയുകയും ചെയ്തതാണ് ആകാശഗംഗ ആയിത്തീർന്നത് എന്നാണ് അവരുടെ വിശ്വാസം.
പൂർവ്വേഷ്യ
ലഘുചിത്രം|ആകാശത്തിലെ നദി ഉണ്ടായ വിധം, [[The Cowherd and the Weaver Girl | കാലിച്ചെറുക്കന്റെയും നെയ്ത്തുകാരിപെൺകുട്ടിയുടെയും ഐതിഹ്യത്തിൽ നിന്നുള്ള വിവരണം.]] കിഴക്കൻ ഏഷ്യയിലെ ആളുകൾ വിശ്വസിച്ചിരുന്നത് ആകാശത്തെ നക്ഷത്രങ്ങളുടെ ഈ പാട സ്വർഗ്ഗത്തിലെ രജതനദി (Korean: eunha, ജാപ്പനീസ്: ginga) ആണെന്നായിരുന്നു. ഒരു ഐതിഹ്യപ്രകാരം ആകാശഗംഗയുടെ ഇരുകരകളിലുമുള്ള ഓൾട്ടയർ, വേഗ എന്നീ നക്ഷത്രങ്ങൾ വർഷത്തിൽ ഒരിയ്ക്കൽ മാത്രം സന്ധിയ്ക്കാൻ അവസരം ലഭിയ്ക്കുന്ന കമിതാക്കളാണ്. ഓരോ വർഷത്തിലെയും ഏഴാം മാസത്തിലെ ഏഴാം ദിവസം ഒരു പറ്റം മാഗ്പൈ പക്ഷികൾ ഈ നദിയ്ക്കു കുറുകെ പറന്നെത്തി ഇവർക്ക് സന്ധിയ്ക്കാനായി ഒരു പാലം തീർക്കുമെന്നാണ് വിശ്വാസം. ഈ ദിനം ചിസി ഉത്സവം അഥവാ ഏഴാം രാത്രി (七夕, chilseok, tanabata) എന്ന പേരിൽ ആഘോഷിയ്ക്കപ്പെടുന്നു.
ഈജിപ്ഷ്യൻ
ഈജിപ്ഷ്യൻ മിത്തോളജിയിൽ ആകാശഗംഗ പശുവിൻപാലിന്റെ ഒരു കുളമാണ്. അവർ ഇതിനെ ബാത് എന്ന പുഷ്‌ക്കലത്വത്തിന്റെ ഗോ-ദേവതയായി കണക്കാക്കുന്നു.
ഫിന്നോ-ഉഗ്രിക്
ഫിൻലൻഡ്‌, എസ്റ്റോണിയ തുടങ്ങിയ പ്രദേശങ്ങളിലുള്ളവർക്ക് ആകാശഗംഗ "പറവകളുടെ വീഥി" ആണ് (Linnunrata). ദേശാടനപ്പറവകൾ തങ്ങളുടെ വഴി തെറ്റാതിരിയ്ക്കാനായി ആകാശഗംഗയെ ആധാരമാക്കുന്നുണ്ടെന്ന് ഫിന്നുകൾ കണ്ടെത്തിയിരുന്നു. ഈ പാതയെ ആധാരമാക്കി പറവകൾ ദക്ഷിണദിക്കിലുള്ള തങ്ങളുടെ വാസസ്ഥലം (Lintukoto (bird home)) കണ്ടെത്തുന്നുവെന്നായിരുന്നു അവരുടെ വിശ്വാസം.
എസ്റ്റോണിയക്കാർ വിശ്വസിച്ചിരുന്നത് പെൺകുട്ടിയുടെ മുഖമുള്ള ഒരു വെളുത്ത പറവ ദേശാടനക്കിളികളെ നയിച്ചിരുന്നുവെന്നും ആ പക്ഷി അവയെ ഇരപിടിയന്മാരായ വലിയ പക്ഷികളിൽ നിന്നും കാത്തുരക്ഷിച്ചിരുന്നുവെന്നും ആണ്. യൂക്കോ എന്ന ആകാശത്തിലെ രാജാവിന്റെ മകളായിരുന്നു ലിന്റു എന്ന പേരുള്ള ഈ പെൺകുട്ടി. ദേശാടനപക്ഷികളുടെ രാജ്ഞിയായിരുന്നു അവൾ. സൂര്യനെയും ചന്ദ്രനെയും അവൾക്ക് വിവാഹമാലോചിച്ചെങ്കിലും അവരെ ഇരുവരെയും അവൾക്ക് ഇഷ്ടപ്പെട്ടില്ല. രണ്ടുപേരും എപ്പോഴും ഒരേ സഞ്ചാരപാത പിന്തുടരുന്നവരായതിനാൽ അവരെ എവിടെ എപ്പോൾ കാണുമെന്ന് പറയാൻ എളുപ്പമാണ് എന്നുള്ളതായിരുന്നു അവൾ അവരിൽ കണ്ട കുറവ്. ധ്രുവനക്ഷത്രത്തെയും ഇതേ കാരണത്താൽ അവൾ നിരസിച്ചു. ഏറ്റവും പ്രവചനാതീതനായ ഉത്തരധ്രുവദീപ്തിയാണ് അവളെ ആകർഷിച്ചത്. അവർ തമ്മിലുള്ള വിവാഹം ഉറപ്പിച്ചെങ്കിലും തൊട്ടു പിന്നാലെ തന്നെ ഉത്തരദീപ്തി അപ്രത്യക്ഷനായി. ഭഗ്നഹൃദയയായ ലിന്റുവിന്റെ കണ്ണീർത്തുള്ളികൾ വീണ, വിവാഹപ്പുടവയോടു ചേർന്ന, അവളുടെ മുഖാവരണമാണ് ആകാശഗംഗ എന്നാണ് അവരുടെ വിശ്വാസം. ദുഃഖിതയായ പുത്രിയെ യൂക്കോ ആകാശത്തേയ്ക്ക് കൊണ്ടുവന്ന് തന്റെ സമീപത്തു തന്നെ ഇരുത്തി. പിന്നീട് അവിടെയിരുന്നാണ് അവൾ തന്റെ പ്രജകളായ ദേശാടനപ്പറവകൾക്ക് തന്റെ മുഖപടത്തിലെ നക്ഷത്രങ്ങൾ മുഖേന വഴികാണിയ്ക്കുന്നത്.
കഥയെന്താണെങ്കിലും പക്ഷികൾ ഹേമന്തത്തിലെ തങ്ങളുടെ ദേശാടനസമയത്ത് ഊഷ്മളമായ ദക്ഷിണ വാസസ്ഥാനങ്ങൾ കണ്ടെത്താൻ ആകാശഗംഗയെ ആധാരമാക്കുന്നുണ്ടെന്ന് ശാസ്ത്രജ്ഞർ കണ്ടുപിടിച്ചിട്ടുണ്ട്. വലത്ത്‌|ലഘുചിത്രം|ജാക്കോപ്പൊ ടിൻടോറെറ്റോ'വിന്റെ "ദി ഒറിജിൻ ഓഫ് ദി മിൽകിവേ" എന്ന സൃഷ്ടി
മെസോപ്പൊട്ടേമിയൻ
ബാബിലോണിയൻ ഇതിഹാസകാവ്യമായ എനുമ എലീസ്(Enûma Eliš) പ്രകാരം ഉപ്പുവെള്ളത്തിൽ ജീവിയ്ക്കുന്ന പ്രാചീന പെൺ വ്യാളി ആയിരുന്ന റ്റിയാമറ്റിന്റെ മുറിഞ്ഞ വാൽ ആണ് ആകാശഗംഗ. ബാബിലോണിയക്കാരുടെ മുഖ്യ ദേവതയായിരുന്ന മാർദുക് ആണ് അവളെ കൊന്ന് വാൽ മുറിച്ചെടുത്ത് ആകാശത്ത് സ്ഥാപിച്ചത്. ഈ കഥ സുമേറിയക്കാർ റ്റിയാമറ്റിനെക്കുറിച്ച് മെനഞ്ഞ ഒരു കഥയുടെ പിന്തുടർച്ചയാണെന്ന് കരുതുന്നു. ഇതു പ്രകാരം സുമേറിയയിലെ നിപൂർ നഗരത്തിലെ എൻലിൽ എന്ന വായുദേവൻ ആണ് വ്യാളിയെ കൊന്നത്. എന്നാൽ തങ്ങളുടെ ദൈവമായ മാർദുക് സുമേറിയൻ ദൈവത്തെക്കാൾ ശ്രേഷ്ഠനാണെന്ന് വരുത്തിത്തീർക്കാൻ ബാബിലോണിയക്കാർ ഇത് മാറ്റി പ്രചരിച്ചതാണെന്ന് കരുതപ്പെടുന്നു.
ഗ്രീക്ക്, റോമൻ
ആകാശഗംഗയുടെ ഗ്രീക്ക് പേര് (Γαλαξίας Galaxias) പാലിന്റെ ഗ്രീക്കു പേരിൽ (γάλα, gala) നിന്നും ഉരുത്തിരിഞ്ഞതാണ്. ബാലനായ ഹെരാക്ലീസ് നിർമ്മിച്ചതാണ് ആകാശഗംഗ എന്നൊരു ഐതിഹ്യമുണ്ട്. അൽക്കയൂസ്‌ എന്ന മനുഷ്യസ്ത്രീയിൽ തനിയ്ക്കുണ്ടായ ഹെരാക്ലീസിനോട് ദേവരാജാവായിരുന്ന സിയൂസിന് അതിയായ വാത്സല്യമുണ്ടായിരുന്നു. ദേവതയും സ്വന്തം ഭാര്യയുമായിരുന്ന ഹീര ഉറങ്ങിക്കിടക്കുമ്പോൾ അവരുടെ മുലപ്പാൽ നുകരാനായി അദ്ദേഹം തന്റെ മകനെ അനുവദിച്ചു. ഇപ്രകാരം ചെയ്‌താൽ അവന് ദേവാംശം ലഭിയ്ക്കും എന്നായിരുന്നു വിശ്വാസം. കുട്ടി മുല നുകരുന്ന സമയത്ത് ഹീര ഉണരുകയും കുട്ടിയെ തള്ളിമാറ്റുകയും ചെയ്തു. അന്നേരം തെറിച്ചു വീണ മുലപ്പാൽ ആണ് ക്ഷീരപഥം എന്ന് അവർ വിശ്വസിയ്ക്കുന്നു.
ഇതിന്റെ മറ്റൊരു ഭാഷ്യപ്രകാരം ഹെരാക്ലീസിനെ അദ്ദേഹത്തിന്റെ മനുഷ്യമാതാപിതാക്കൾ ആയിരുന്ന ആംഫിട്രിയോണും, അൽക്കയൂസും വനത്തിൽ ഉപേക്ഷിച്ചു. അദ്ദേഹത്തിന്റെ ശരിയായ പിതാവായ സിയൂസ് ദേവൻ ഗ്രീക്ക് വിജ്ഞാനദേവതയായിരുന്ന  അഥീനയെ വിട്ട് ഹെരാക്ലീസിനെ ദേവലോകത്തേയ്ക്ക് കൂട്ടിക്കൊണ്ടുവന്നു. മാതൃഭാവങ്ങൾ കുറവായ അഥീന ഹെരാക്ലീസിന് മുല കൊടുക്കാനായി ഹീരയുടെ സമീപത്തേക്ക് കൊണ്ടുപോയി. തന്റെ മുല നുകരാൻ ഹീര ഹെരാക്ലീസിനെ അനുവദിച്ചു. മുല നുകരുന്ന നേരം കുട്ടി മുലഞെട്ടിൽ കടിയ്ക്കുകയും വേദനയാൽ ഹീര കുട്ടിയെ തട്ടിമാറ്റുകയും ചെയ്തു. അപ്പോൾ തുളുമ്പിപ്പോയ മുലപ്പാൽ ആണ് ക്ഷീരപഥം.
പൊയറ്റികോൺ അസ്‌ട്രോണോമൈകോൺ എന്ന തന്റെ റോമൻ കൃതിയിൽ ഹൈജിനൂസ് മുകളിൽ പറഞ്ഞ ഗ്രീക്ക് കഥയുടെ റോമൻ ഭാഷ്യം ചേർത്തിട്ടുണ്ട്. ഇത് പ്രകാരം ഓപ്സ് അഥവാ ഓപ്പീസ് (Ops) എന്ന റോമൻ ദേവതയുടെ (റിയ എന്ന ഗ്രീക്ക് ദേവത തന്നെയാണ് ഇത്) മുലപ്പാൽ ആണ് തുളുമ്പിപ്പോയത്. സാറ്റേൺ എന്ന റോമൻ ദൈവത്തിന്റെ ഭാര്യയാണ് ഇവർ. പന്തിയോണിന്റെ അധിപൻ, ആകാശത്തിന്റെ ദൈവം എന്ന തന്റെ സ്ഥാനങ്ങൾ സംരക്ഷിയ്ക്കാനായി സാറ്റേൺ തന്റെ മക്കളെ വിഴുങ്ങി. തന്റെ ശിശുവായ ജൂപിറ്ററിനെ (സിയൂസ് എന്ന ഗ്രീക്ക് ദൈവം) രക്ഷിയ്ക്കാനായി ഓപ്സ് ഒരു പദ്ധതി തയ്യാറാക്കി. കുട്ടിയ്ക്ക് പകരം അവന്റെ വസ്ത്രങ്ങളിൽ പൊതിഞ്ഞ ഒരു കല്ലെടുത്ത് അവർ ഭർത്താവിനു നൽകി. എന്നാൽ കുഞ്ഞിനെ വിഴുങ്ങുന്നതിനു മുൻപ് അവസാനമായി അതിനെ മുലയൂട്ടാൻ സാറ്റേൺ ഭാര്യയോട് ആവശ്യപ്പെട്ടു. കല്ലിൽ ഉരച്ച മുലക്കണ്ണിൽ നിന്നും ചുരന്ന പാൽ ആണ് ക്ഷീരപഥം.
ഹിന്ദു
ഭാഗവതപുരാണത്തിൽ ആകാശത്തുകൂടെ നീങ്ങുന്ന താരങ്ങളെയും ഗ്രഹങ്ങളെയും എല്ലാം ചേർത്ത് വെള്ളത്തിൽ നീന്തുന്ന ഒരു ഡോൾഫിനോടാണ് (s'is'umâra, ശിശുമാര) ഉപമിച്ചിട്ടുള്ളത്. ആകാശത്തെ ശിശുമാരചക്രം (ഡോൾഫിൻ ഡിസ്ക്) എന്നും എന്നും വിളിയ്ക്കുന്നു. ഈ ഡോൾഫിന്റെ ഉദരമാണ് ആകാശഗംഗ അഥവാ "ആകാശത്തിലെ ഗംഗാനദി".
ഹിന്ദു പുരാണങ്ങൾ പ്രകാരം വിഷ്ണു തന്റെ പത്നിയായ ലക്ഷ്മിയോടൊപ്പം ശേഷൻ എന്ന നാഗത്തിന്റെ പുറത്തു കിടക്കുന്നത് ക്ഷീരസാഗരത്തിലാണ്.
മാവോറി
മാവോറി ജനതയ്ക്ക് ആകാശഗംഗ ടാമ-രെരെറ്റിയുടെ (Tama-rereti) തോണിയാണ് (waka). തോണിയുടെ മുന്നിൽ ശബരനും പിന്നിൽ വൃശ്ചികം രാശിയുമുണ്ട്. ത്രിശങ്കു ആണ് നങ്കൂരം. അവരുടെ പുരാവൃത്തങ്ങൾ പ്രകാരം ടാമ-രെരെറ്റി ഒരിയ്ക്കൽ തോണിയെടുത്ത് തടാകത്തിൽ ഇറങ്ങി. രാത്രിയായിത്തുടങ്ങിയിട്ടും അദ്ദേഹം കരയിൽ നിന്നും വളരെ അകലെത്തന്നെയായിരുന്നു. ഈ സമയത്ത് നക്ഷത്രങ്ങൾ ഒന്നും ഉണ്ടായിരുന്നില്ല. കൂരിരുട്ടിൽ ടനിവാ (Taniwha) വന്ന് ആളുകളെ ആക്രമിച്ച് തിന്നേക്കാം. ടാമ-രെരെറ്റി തന്റെ തോണി ആകാശത്തേയ്ക്ക് മഴ ഒഴുക്കുന്ന പുഴയിലേക്ക് തന്റെ തോണി തിരിച്ചുവിട്ടു. തുടർന്ന് തടാകതീരത്തുനിന്നും തിളങ്ങുന്ന വെള്ളാരംകല്ലുകൾ ആകാശത്തേയ്ക്ക് ചിതറിപ്പിച്ചു. ഇങ്ങനെയാണ് ആകാശത്ത് നക്ഷത്രങ്ങൾ ഉണ്ടായത്. ടാമ-രെരെറ്റിയുടെ ഈ പ്രവൃത്തിയിൽ സംപ്രീതനായ ആകാശദേവത, റാൻഗിനൂയി, നക്ഷത്രങ്ങൾ എങ്ങനെ ഉണ്ടായി എന്നതിന്റെ ഓർമ്മയ്ക്കായി ഈ തോണി ആകാശത്തു പ്രതിഷ്ഠിച്ചു.
ഓസ്‌ട്രേലിയൻ ആദിവാസികൾ
ദക്ഷിണ ഓസ്‌ട്രേലിയയിലെ അഡലൈഡ് സമതലങ്ങളിൽ താമസിയ്ക്കുന്ന കൗർണ ആദിവാസികൾ ആകാശഗംഗയെ ആകാശത്തിലെ നദിയായി സങ്കൽപ്പിയ്ക്കുന്നു. അതിനെ അവർ വോഡ്ലിപാരി (Wodliparri (wodli = കുടിൽ, വീട്, parri = നദി)) എന്നു വിളിച്ചു. ഈ നദിയുടെ തീരങ്ങളിലായി നിരവധി കുടിലുകൾ ഉണ്ടെന്നും അവർ സങ്കൽപ്പിച്ചു. ആകാശത്തിലെ ഇരുണ്ട ഭാഗങ്ങളിൽ യുറ എന്നൊരു രാക്ഷസൻ ഉണ്ടെന്ന് അവർ വിശ്വസിച്ചു. ഈ ഇരുണ്ട ഭാഗങ്ങളെ അവർ യുറാകൗവേ അഥവാ "രാക്ഷസൻ താമസിയ്ക്കുന്ന ജലാശയം" എന്നു വിളിച്ചു.ക്വീൻസ്ലാൻഡിലെ കേപ്പ് യോർക്കിലെ ആദിവാസികൾ ആകാശത്തിലെ ഈ പ്രകാശത്തിന്റെ പാട ചിതലുകൾ ആണെന്നാണ് വിശ്വസിച്ചിരുന്നത്. അവരുടെ പൗരാണിക കഥാപാത്രം ബുർബിക് ബൂൺ ആകാശത്തേയ്ക്ക് തട്ടിത്തെറിപ്പിച്ചതാണ് ഇത് എന്നവർ വിശ്വസിച്ചു. കൂടുതൽ ദക്ഷിണദിക്കിലേക്ക് പോകുംതോറും ആകാശഗംഗ എന്നത് ആയിരക്കണക്കിന് പറക്കുന്ന കുറുനരികൾ പുരുപ്രിഗീ എന്ന ഒരു നൃത്തക്കാരിയെ ചുമന്നുകൊണ്ട് പോകുന്നതാണ് എന്നൊരു ഐതിഹ്യവും പ്രചാരത്തിലുണ്ട്.
മധ്യ ഓസ്‌ട്രേലിയയിലെ അരണ്ട ആദിവാസികൾ വിശ്വസിയ്ക്കുന്നത് ക്ഷീരപഥം ആകാശത്തെ ഒരു നദിയാണെന്നാണ്. അരണ്ട, ലുറിട്ജ എന്നീ രണ്ടു വ്യത്യസ്ത വർഗങ്ങളിൽപ്പെട്ട രണ്ടു കൂട്ടം ആളുകളെ വേർതിരിയ്ക്കുന്ന നദിയാണിത്. ഈ നദിയുടെ കിഴക്കുഭാഗത്തുള്ള നക്ഷത്രങ്ങൾ അരണ്ട വിഭാഗത്തിൽപ്പെട്ട ആളുകളുടെ സംഘമാണ്. പടിഞ്ഞാറ് ഭാഗത്തുള്ളവ ലുറിട്ജ വിഭാഗത്തിൽപ്പെട്ടവരുടെയും.
ഫടാഫട് ജയലക്ഷ്മി
തമിഴ്, തെലുങ്ക് എന്നീ ഭാഷകളിലും സജീവമായിരുന്ന ഒരു ഇന്ത്യൻ നടി ആയിരുന്നു ജയലക്ഷ്മി ഫടാഫട് ജയലക്ഷ്മി ആയിരുന്നു അവരുടെ ജനപ്രിയമായ സ്ക്രീൻ നാമം (1958-1980)) തമിഴ്, തെലുങ്ക്, കന്നഡ, എന്നീ ഭാഷകളിലായി 66 ചിത്രങ്ങളിൽ അഭിനയിച്ച ജയലക്ഷ്മി മലയാള സിനിമയിൽ സുപ്രിയ എന്നായിരുന്നു അറിയപ്പെട്ടിരുന്നത്.
ജീവിതം
1972-ൽ സുപ്രിയ എന്ന സ്ക്രീൻ നാമത്തിൽ എ. വിൻസന്റ് സംവിധാനം ചെയ്ത മലയാളം സിനിമയായ തീർത്ഥയാത്ര തുടർന്ന് 1973-ൽ ഇതു മനുഷ്യനോ എന്ന ചിത്രത്തിലും അഭിനയിച്ചു. 1974-ൽ കെ. ബാലചന്ദറിന്റെ 'അവൾ ഒരു തുടർ കഥൈ' എന്ന ചിത്രത്തിൽ ജയലക്ഷ്മിയായി തമിഴിൽ അരങ്ങേറ്റം നടത്തി. തന്റെ ഏറ്റവും ജനപ്രിയമായ ഡയലോഗായ "ഫടാഫട് " (വേഗത്തിൽ എന്നർഥം) അവരുടെ പേരിൻറെ പ്രിഫിക്സ് ആകുകയും ചെയ്തു. മുൻനിര നായകന്മാരായ രജനികാന്ത്, കമലഹാസൻ, കൃഷ്ണ, എൻ.ടി.ആർ, ചിരഞ്ജീവി എന്നിവരോടൊപ്പം ജയലക്ഷ്മി അഭിനയിച്ചിട്ടുണ്ട്.
സ്വകാര്യ ജീവിതം
എം ജി രാമചന്ദ്രന്റെ അനന്തരവനെയായിരുന്നു വിവാഹം ചെയ്തിരുന്നത്. 1980-കളിൽ ആത്മഹത്യ ചെയ്ത അവർ കരിയറിലെ ഏറ്റവും മികച്ച സമയത്താണ് തൂങ്ങിമരിച്ചത്.
പുറം കണ്ണികൾ
വർഗ്ഗം:1958-ൽ ജനിച്ചവർ വർഗ്ഗം:1980-ൽ മരിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ
സ്ട്രാൻഡ്-1
ബ്രിട്ടണിലെ സറേ സർവകലാശാലയിലെ ഗവേഷകരും സറേ സാറ്റലൈറ്റ് ടെക്നോളജിയും ചേർന്ന് വികസിപ്പിച്ച് 2013 ഫെബ്രുവരി 25-നു വിക്ഷേപിച്ച ഉപഗ്രഹമാണ് സ്ട്രാൻഡ്-1 (ആംഗലേയം :STRaND-1 [Surrey Training, Research and Nanosatellite Demonstrator 1]). ഇത് ആദ്യത്തെ സ്മാർട്ട്‌ഫോൺ നിയന്ത്രിത ഉപഗ്രഹമാണ്. ആദ്യ ബ്രിട്ടിഷ് ക്യൂബ്സാറ്റ് ഉപഗ്രഹവും കൂടിയായ ഇതിനെ ഭൂഭ്രമണപഥത്തിൽ എത്തിച്ചത് ഇന്ത്യയുടെ പി.എസ്.എൽ.വി സി-20 റോക്കറ്റാണ്.
ഘടനയും പ്രവർത്തനവും
4.3 കിലോഗ്രാം ഭാരമുള്ള ഈ ക്യൂബ്സാറ്റിന് 10 സെന്റിമീറ്റർ വീതിയും 30 സെന്റിമീറ്റർ നീളവുമുണ്ട്. ലിനക്സ് അധിഷ്ഠിത അതിവേഗ പ്രോസസറുപയോഗുച്ച് ആൻഡ്രോയിഡ് ഓപ്പറേറ്റിംഗ് സിസ്റ്റത്തിൽ പ്രവർത്തിക്കുന്ന ഗൂഗിൾ നെക്സസ് വൺ എന്ന സ്മാർട്ട് ഫോണാണ് ഇതിന്റെ ബുദ്ധികേന്ദ്രമായി പ്രവർത്തിക്കുന്നത്. ഇതിന് ആറുമാസത്തെ പ്രവർത്തന പരിധിയാണ് നിശ്ചയിച്ചിട്ടുള്ളത്. ഇതിന്റെ പ്രവർത്തനം രണ്ടു ഘട്ടമായി വിഭാവനം ചെയ്യപ്പെട്ടിരിക്കുന്നതിൽ ഒന്നാം ഘട്ടത്തിൽ ലിനക്സ് അധിഷ്ഠിത ക്യൂബ്സാറ്റ് കമ്പ്യൂട്ടർ പ്രവർത്തനങ്ങൾ നിയന്ത്രിക്കുകയും, രണ്ടാം ഘട്ടത്തിൽ സ്മാർട്ട്‌ഫോൺ നിയന്ത്രണം ഏറ്റെടുക്കുകയും ചെയ്യും. '360 ആപ്പ്' എന്ന ആപ്ലിക്കേഷനുപയോഗിച്ച് ഭൂമിയുടെ 5 മെഗാപിക്സെൽ വലിപ്പമുള്ള ചിത്രങ്ങളെടുത്ത്, അതുപയോഗിച്ച് സ്ഥാനം നിലനിർത്താനുള്ള സാങ്കേതിക വിദ്യയും ഇതിൽ ഉപയോഗിച്ചിരിക്കുന്നു.
ലക്ഷ്യങ്ങൾ
ഇതിന്റെ പ്രധാന ലക്ഷ്യങ്ങളായി താഴെ കൊടുത്തിരിക്കുന്നവയെ കരുതാം
അവലംബങ്ങൾ
വർഗ്ഗം:കൃത്രിമോപഗ്രഹങ്ങൾ വർഗ്ഗം:ക്യൂബ്സാറ്റുകൾ
പരമവീര ചക്രം ലഭിച്ച സൈനികരുടെ പട്ടിക
അവലംബങ്ങൾ
വർഗ്ഗം:പരമവീരചക്രം നേടിയവർ വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
കിങ്ക്രി ദേവി
ഒരു ഇന്ത്യൻ ആക്ടിവിസ്റ്റും പരിസ്ഥിതി പ്രവർത്തകയുമായിരുന്നു കിങ്ക്രി ദേവി (30 ജനുവരി 1925 - 30 ഡിസംബർ 2007), അവരുടെ ജന്മനാടായ ഹിമാചൽ പ്രദേശിലെ അനധികൃത ഖനനത്തിനും ക്വാറിക്കുമെതിരായ യുദ്ധത്തിന് പേരുകേട്ടതാണ്. അവർക്ക് എഴുതാനും വായിക്കാനും അറിയില്ലായിരുന്നു. കൂടാതെ മരണത്തിന് ഏതാനും വർഷങ്ങൾക്ക് മുമ്പ് അവരുടെ പേരിൽ ഒപ്പിടാൻ അവർ പഠിച്ചു.
അവരുടെ ദാരിദ്ര്യത്തിന്റെ പേരിൽ അവർ പ്രശസ്തയായി. പിന്നീട് ഒരു പഞ്ചാബി പത്രത്തിൽ നിന്ന് അവരുടെ ജീവിത സാഹചര്യങ്ങളെക്കുറിച്ചുള്ള വിവരണം വായിച്ചതിന് ശേഷം പിന്നീട് ഹിമാചൽ പ്രദേശിലെ യുഎസ് ആസ്ഥാനമായുള്ള ഒരു ചാരിറ്റി സംഘടനയാണ് ഇത് ഒടുവിൽ ലഘൂകരിച്ചത്.
ശൈശവത്തിന്റെ പ്രാരംഭദശയിൽ
1925-ൽ സിർമൗർ ജില്ലയിലെ ഘടോൺ ഗ്രാമത്തിലാണ് ദേവി ജനിച്ചത്. അവരുടെ പിതാവ് ദളിത് അല്ലെങ്കിൽ തൊട്ടുകൂടാത്ത ജാതിയിൽ പെട്ട ഒരു ഉപജീവന കർഷകനായിരുന്നു. കുട്ടിക്കാലത്ത് തന്നെ ഒരു വേലക്കാരിയായി ജോലി ചെയ്യാൻ തുടങ്ങിയ അവർ 14-ആം വയസ്സിൽ കൂലിപ്പണിക്കാരനായ ഷാമു റാമിനെ വിവാഹം കഴിച്ചു. അവർക്ക് 22 വയസ്സുള്ളപ്പോൾ റാം ടൈഫോയ്ഡ് ബാധിച്ച് മരിച്ചു. അവർ ഒരു ഗോത്രത്തിലാണ് ജനിച്ചത്.
തന്റെ പുതിയ ജോലിയിൽ തൂപ്പുകാരിയായി ജോലി ചെയ്യുന്നതിനിടയിൽ, ഹിമാചൽ പ്രദേശിലെ മലനിരകളുടെ ചില ഭാഗങ്ങളിൽ വൻതോതിൽ ഖനനം നടക്കുന്നതും ജലവിതരണം തകരാറിലാക്കുകയും നെൽവയലുകൾ നശിപ്പിക്കുകയും ചെയ്യുന്നത് ദേവിയുടെ ശ്രദ്ധയിൽപ്പെട്ടു. ഈ ഘട്ടത്തിൽ ദേവി ഖനനം സ്വയം ഏറ്റെടുക്കാൻ തീരുമാനിച്ചു.
ആക്ടിവിസം
പീപ്പിൾസ് ആക്ഷൻ ഫോർ പീപ്പിൾ ഇൻ നീഡ് എന്ന പ്രാദേശിക സന്നദ്ധ സംഘടന, 48 ഖനി ഉടമകൾക്കെതിരെ [ഷിംല] ഹൈക്കോടതിയിൽ ഒരു പൊതുതാൽപര്യ കേസ് ഫയൽ ചെയ്തപ്പോൾ ദേവിയെ പിന്തുണച്ചു. ചുണ്ണാമ്പുകല്ല് ഖനനത്തിൽ ഖനനക്കാർ അശ്രദ്ധ കാണിക്കുന്നുവെന്ന് അവർ ആരോപിച്ചു. എന്നിരുന്നാലും അവർക്കെതിരായ എല്ലാ ആരോപണങ്ങളും സംഘം നിഷേധിച്ചു. അവർ അവരെ ബ്ലാക്ക് മെയിൽ ചെയ്യുകയാണെന്ന് അവകാശപ്പെട്ടു.
അവരുടെ സ്യൂട്ടിന് ഫലത്തിൽ യാതൊരു പ്രതികരണവും ലഭിച്ചില്ല, അതിനാൽ ദേവി കോടതിക്ക് പുറത്ത് 19 ദിവസത്തെ നിരാഹാര സമരം നടത്തി. കോടതി ഈ പ്രശ്നം ഏറ്റെടുക്കാൻ തീരുമാനിച്ചപ്പോൾ ദേവി ഒരു ദേശീയ സെലിബ്രിറ്റിയായി മാറിയിരുന്നു. 1987-ൽ കോടതി ഖനനം നിർത്തിവയ്ക്കാൻ ഉത്തരവിടുകയും അവരുടെ പ്രിയപ്പെട്ട കുന്നുകളിൽ സ്ഫോടനം നടത്തുന്നതിന് നിരോധനം ഏർപ്പെടുത്തുകയും ചെയ്തു. ഖനി ഉടമകൾ സുപ്രീം കോടതിയിൽ അപ്പീൽ നൽകി. 1995 ജൂലൈയിൽ അവർ അവരുടെ അപ്പീൽ നിരസിച്ചു. അന്നത്തെ പ്രഥമ വനിത ഹിലാരി ക്ലിന്റൺ അവരുടെ താൽപ്പര്യം സ്വീകരിച്ചു. അതേ വർഷം തന്നെ ബീജിംഗിൽ നടന്ന അന്താരാഷ്ട്ര വനിതാ സമ്മേളനത്തിൽ പങ്കെടുക്കാൻ ദേവിയെ ക്ഷണിച്ചു. ചടങ്ങുകളുടെ തുടക്കത്തിൽ നിലവിളക്ക് കൊളുത്താൻ അവളോട് ആവശ്യപ്പെടുകയും താൻ പോരാടുന്ന കാരണത്തെക്കുറിച്ചും സാധാരണക്കാർക്ക് എങ്ങനെ സ്വാധീനം ചെലുത്താമെന്നും സംസാരിച്ചു.
സുപ്രീം കോടതിയുടെ വിധി ഉണ്ടായിരുന്നിട്ടും കുറഞ്ഞ തോതിൽ ആണെങ്കിലും, കുന്നുകളിലും വനസംരക്ഷണ മേഖലകളിലും അനധികൃത ഖനനം തുടർന്നുകൊണ്ടിരുന്നു. പാരിസ്ഥിതികവാദത്തിനുപുറമെ, ദേവിയുടെ മറ്റൊരു ഉദ്യമമായിരുന്നു സംഗ്രയിൽ ഒരു ഡിഗ്രി ഗ്രാന്റിങ് കോളേജ് സൃഷ്ടിക്കുന്നതിനുള്ള പ്രചാരണം. താൻ പഠിക്കുന്നത് ശരിയല്ലെങ്കിലും, "വിദ്യാഭ്യാസത്തിന്റെ അഭാവം മൂലം ഞാൻ അനുഭവിച്ചതുപോലെ മറ്റുള്ളവർ അനുഭവിക്കണമെന്ന്" അവൾ ആഗ്രഹിക്കുന്നില്ലെന്ന് അവർ അവകാശപ്പെട്ടു.
മരണം
ദേവി 2007 ഡിസംബർ 30-ന് 82-ആം വയസ്സിൽ ഇന്ത്യയിലെ ചണ്ഡീഗഢിൽ അന്തരിച്ചു.
കാട്ടുഞെരിഞ്ഞിൽ
ഏകവർഷിയായ ഒരു കുറ്റിച്ചെടിയാണ് കാട്ടുഞെരിഞ്ഞിൽ. . തെക്കേ അമേരിക്കൻ വംശജനാണ്. കേരളത്തിൽ എല്ലാ ജില്ലകളിലും കാണാറുണ്ട്. ഏതു തരം ചുറ്റുപാടീലും വളരാനുള്ള ശേഷിയുണ്ട്. പലതരം കൃഷിക്കും ഇതൊരു കളയായാണ് കരുതിപ്പോരുന്നത്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:അധിനിവേശസസ്യങ്ങൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ആസ്റ്റ്രേസീ
വടക്കുംഭാഗം
കേരളത്തിലെ എറണാകുളം ജില്ലയിലെ ഒരു ഗ്രാമമാണ് വടക്കുംഭാഗം.
മോസ്ക്വ നദി
പടിഞ്ഞാറൻ റഷ്യയിലുള്ള ഒരു നദിയാണ് മോസ്ക്വനദി (റഷ്യൻ: река Москва, Москва-река, Moskva-reka) അഥവാ മോസ്കോനദി. മോസ്കോയുടെ 140 കിലോമീറ്റർ പടിഞ്ഞാറ് നിന്നാണ് മോസ്ക്വ നദി ഉത്ഭവിക്കുന്നത്. സ്മോളെൻസ്ക്, മോക്സോ ഒബ്ലാസ്റ്റ് എന്നിവിടങ്ങളിലൂടെ കിഴക്കോട്ട് ഒഴുകി മദ്ധ്യമോസ്കോയിലെത്തുന്നു. തെക്ക് കിഴക്കേ മോസ്കോയുടെ 110 കിലോമീറ്റർ അകലെ കൊളൊമ്ന നഗരത്തിൽ വച്ച് ഈ നദി ഒക നദിയിൽചെന്ന് ചേരുന്നു. അവസാനം അത് കാസ്പിയൻ കടലിൽ ചെന്ന് ചേരുന്നു.
പേരിനു പിന്നിൽ
Москва എന്ന റഷ്യൻ വാക്കിന്റെ രണ്ട് ഉച്ചാരണങ്ങളാണ് മോസ്ക്വ ഉം മോസ്കോ ഉം. മോസ്കോ നഗരം ഈ നദിയുടെ പേരിലാണ് അറിയപ്പെടുന്നത്. ru നഗരത്തിന്റെ യഥാർത്ഥ പേര് അജ്ഞാതമാണ്.
നീരൊഴുക്ക്
മോസ്ക്വ നദിക്ക് 503 കിലോമീറ്റർ നീളമുണ്ട്. 155 മീറ്റർ ഉയരത്തിൽ നിന്നാണ് നദി കടലിൽ എത്തുന്നത്. നീർത്തടത്തിന് ഏകദേശം 17,600 ചതുരശ്ര കിലോമീറ്റർ വിസ്തൃതിയുണ്ട്. നദിക്ക് മോസ്കോ നഗരത്തിന് മുകളിൽ 3 മീറ്റർ ആഴമുണ്ട് മോസ്കോ നഗരത്തിന് ശേഷം ആഴം 6 മീറ്ററായി വർദ്ധിക്കുന്നു. നവംബർ-ഡിസംബർ മാസങ്ങളിൽ നദി തണുത്തുറഞ്ഞ് കട്ടിയാവുന്നു. മാർച്ച് മാസം വരെ മോസ്ക്വനദി തണുത്തുറഞ്ഞിരിക്കും. മോസ്കോ നഗരത്തിൽ ഇടക്കിടക്ക് നദി തണുത്തുറയാറുണ്ട്. 2006-2007 ലെ ഒരു അസാധാരണ വരൾച്ചകാലത്ത് ജനുവരി 25നുതന്നെ ഐസ് ഉരുകാനാരംഭിച്ചിട്ടുണ്ട്. മോസ്കോ നഗരത്തിൽ ഇടക്കിടക്ക് നദി തണുത്തുറയാറുണ്ട്. മോസ്കോ നഗരത്തിൽ നദിയിലെ ജലനിരപ്പ് കടൽ നിരപ്പിന് 120 മീറ്റർ മുകളിലാണ്. 1908 ലെ വെള്ളപ്പൊക്കത്തിൽ ജലനിരപ്പ് 127.25 വരെ ഉയർന്നിട്ടുണ്ട്.
ജലസ്രോതസ്സുകൾ
പ്രധാന ജലസ്രോതസ്സുകൾ റുസ, ഇസ്ത്ര, യഉസ, പക്ര, സെവെർക്ക എന്നീ നദികളാണ്. 12% ജലം മഴയിൽ നിന്നും 61% ജലം നദികളിൽ നിന്നും 27% ഉറവകളിലൂടെയുമാണ് ലഭിക്കുന്നത്. 1932-1937 മോസ്കോ കനാൽ നിർമ്മിതിക്കു ശേഷം അപ്പർ വോൾഗ നദിയിൽ നിന്നും മോസ്ക്വ നദിയിലേക്ക് ജലം എത്തുന്നുണ്ട്.
ബഹുനില കെട്ടിടങ്ങൾ
right|350px|thumb|ഒരു ബഹുനിലകെട്ടിടം ജനസംഖ്യയിലുള്ള ക്രമാതീതമായ വളർച്ചയും, കൂടുതൽ സുഖസൌകര്യങ്ങൾ തേടിയുള്ള മനുഷ്യന്റെ പ്രയാണവും ബഹുനില കെട്ടിടങ്ങളെ ആശ്രയിക്കുവാൻ കാരണമായി കൊണ്ടിരിക്കുന്നു. വിദേശ രാജ്യങ്ങളിൽ നേരത്തേ തന്നെ രൂപം കൊണ്ട ഈ പ്രവണത ഇന്ന് നമ്മുടെ നാട്ടിലും വന്നു കഴിഞ്ഞു. പട്ടണങ്ങളെ കേന്ദ്രീകരിച്ച് ആണ് കൂടുതലും ഇത്തരത്തിലുള്ള അംബരചുംബികളായ കെട്ടിടങ്ങൾ വരുന്നത്. ഓരോ മതിൽ കെട്ടിനുള്ളിലും സ്വതന്ത്രമായി ഉണ്ടായിരുന്ന വീടുകൾ ഇന്ന് അപ്രത്യക്ഷമാകുന്നു. ഒരു പക്ഷേ, ബഹുനില കെട്ടിടം എന്ന ആശയം ജനസാന്ദ്രതയ്ക്കുള്ള മറുമരുന്നായി നമുക്ക് കണക്കാക്കാം. പൂർണ്ണമായ സുരക്ഷിതത്വം ലക്ഷ്യമിടുന്ന ഇതിലെ അന്തേവാസികൾക്ക്, അത് ഉറപ്പ് വരുത്തുക എന്നുള്ളത് ഈ കെട്ടിടങ്ങളുടെ രൂപം മനസ്സിൽ തുടങ്ങി വയ്ക്കുന്ന ആർക്കിടെക്ടിൽ തുടങ്ങുന്നു. ഇദ്ദേഹം അടിസ്ഥാനമിടുന്ന രൂപകൽപനയിൽ മനുഷ്യന്റെ അടിസ്ഥാന ആവശ്യങ്ങളായ വായു, വെള്ളം, വൈദ്യുതി, മുതലായവയുടെ ലഭ്യത ഉറപ്പുവരുത്തുന്നതിനോടൊപ്പം, വന്നു ഭവിക്കാവുന്ന അപകടങ്ങൾ ഇല്ലാതാക്കുവാനുള്ള ക്രമീകരണങ്ങളും സജ്ജീകരിക്കേണ്ടതാണ്. ഇതിനായി വിവിധ മേഖലകളിലുള്ള സാങ്കേതിക വിദഗ്ദരുടെ കൂട്ടായ പ്രവർത്തനം അത്യന്താപേക്ഷിതമാണ്. കല്ലും മരവും കമ്പിയും ഉപയോഗിച്ച് പണിതുയർത്തപ്പെടുന്ന ഈ കെട്ടിടങ്ങൾക്ക് ജീവൻ നൽകുന്നത് വൈദ്യുതി ഒന്നു മാത്രമാണ്. വൈദ്യുതി ലഭ്യമാക്കുവാൻ എന്തൊക്കെ ചെയ്യേണ്ടതുണ്ട് എന്നാണ് ഇവിടെ പ്രതിപാദിക്കുന്നത്.
പല നിലകളുള്ള കെട്ടിടങ്ങളാണ് അക്ഷരാർത്ഥത്തിൽ ബഹുനിലകെട്ടിടങ്ങൾ. പലപ്പോഴും ഉയരം കണക്കാക്കിയാണ് ഇവയെ തരം തിരിക്കുന്നത്. ഒരു ബഹുനില കെട്ടിടത്തിന്റെ ഉയരം കണക്കാക്കുന്ന രീതി പലപ്പോഴും തർക്കം ഉണ്ടാക്കുന്ന വസ്തുതയാണ്. നാഷണൽ ബിൽഡിംഗ് കോഡ് ഓഫ് ഇൻഡ്യ, 2005 – ൽ (എൻ .ബി .സി) വളരെ വ്യക്തമായി കെട്ടിടങ്ങളുടെ ഉയരം എന്നത് നിർവചിച്ചിട്ടുണ്ട്. തറനിരപ്പി(ഗ്രൌണ്ട് ലെവൽ)ൽ നിന്നും, ഏറ്റവും മുകളിലത്തെ താമസയോഗ്യമായ മുറിയുടെ ടെറസും മുറിയുടെ പുറം ഭിത്തിയുമായി ചേർന്ന് നിൽക്കുന്ന ഭാഗം വരെയാണ് കെട്ടിടത്തിന്റെ ഉയരം. അതായത് ഈ ഭാഗത്തിന് മുകളിലായി ഉയർന്നു നിൽക്കുന്ന കൈവരികളോ, ജലസംഭരണിയോ, ലിഫ്റ്റിന്റെ മെഷീൻ റൂമോ, സ്റ്റെയർകേസ് റൂമോ കെട്ടിടത്തിന്റെ ഉയരം അളക്കുമ്പോൾ പരിഗണിക്കേണ്ടതില്ല. കെട്ടിടത്തിന് ചുറ്റുമായി പല തറ നിരപ്പാണ് ഉള്ളതെങ്കിൽ അടിയന്തര ഘട്ടങ്ങളിൽ ഫയർ എഞ്ചിൻ വന്നു നിൽക്കുവാൻ സൌകര്യമുള്ള ഏറ്റവും ഉയർന്ന തറനിരപ്പാണ് ഉയര‍ം കണക്കാക്കുവാൻ പരിഗണിക്കേണ്ടത്. പ്രധാനമായും 15 മീറ്ററിൽ കൂടുതൽ ഉയരമുള്ള കെട്ടിടങ്ങളെ പ്രത്യേകമായി പരിഗണിക്കുന്നു. 1956-ലെ ഇന്ത്യൻ ഇലക്ട്രിസിറ്റി റൂൾ 50A വകുപ്പ് പ്രകാരമാണ് ഈ തരത്തിലുള്ള കെട്ടിടങ്ങൾക്ക് വൈദ്യുതി ലഭ്യമാക്കേണ്ടത്. വൈദ്യുതി തരുന്നത് കേരളാ സ്റ്റേറ്റ് ഇലക്ട്രിസിറ്റി ബോർഡ് പോലെയുള്ള ലൈസൻസികൾ ആണെങ്കിലും ഇലക്ട്രിക്കൽ ഇൻസ്പെക്ടറേറ്റ് എന്ന സർക്കാർ വകുപ്പിന്റെ അംഗീകാരത്തിന് വിധേയമായി മാത്രമേ ഇവർക്ക് വൈദ്യുതി തരുവാൻ സാധിക്കൂ. സാധാരണ ഗതിയിൽ, 15 മീറ്ററും അതിനു താഴെയും ഉയരമുള്ള കെട്ടിടങ്ങൾക്ക് വൈദ്യുതി നൽകുവാൻ ഇലക്ട്രിക്കൽ ഇൻസ്പെക്ടറേറ്റിന്റെ അംഗീകാരം ആവശ്യമില്ല. പക്ഷേ, അവയിൽ സ്ഥാപിക്കുവാൻ ഉദ്ദേശിക്കുന്ന ജനറേറ്റർ, ലിഫ്റ്റ് എന്നിവ പ്രവർത്തിക്കുവാൻ പ്രത്യേക അംഗീകാരം വാങ്ങിയിരിക്കണം.
സവിശേഷതകൾ
ബഹുനില കെട്ടിടങ്ങൾക്ക് അത്യന്താപേക്ഷിതമായും ഉണ്ടായിരിക്കേണ്ട മൂന്ന് വൈദ്യുത ഉപകരണങ്ങളാണ് (1)ഫയർ പമ്പ്  (2)ലിഫ്റ്റ്  (3)ജനറേറ്റർ (1) ഫയർ പമ്പ് :– കെട്ടിടത്തിൽ ഏതെങ്കിലും തരത്തിലുള്ള തീ പിടിത്തം ഉണ്ടായാൽ ശേഖരിച്ചു വച്ചിരിക്കുന്ന വെള്ളം ശക്തിയായി പമ്പ് ചെയ്തു തീ അണയ്ക്കുവാൻ വേണ്ടിയാണ് ഫയർ പമ്പ്. കെട്ടിടത്തിന്റെ ഉയരവും, കെട്ടിടം ഏത് ഉദ്ദേശ്യത്തോടെയുള്ളതാണെന്നും നോക്കിയാണ് ഫയർ പമ്പിന്റെ ശേഷി (എച്ച്.പി) തീരുമാനിക്കുന്നത്. ഇതിന് ഉത്തരവാദപ്പെട്ടിരിക്കുന്നത് കേരളാ ഫയർ ആന്റ് റെസ്ക്യൂ സർവ്വീസസ് ഡിപ്പാർട്ട്മെന്റ് ആണ്. വൈദ്യുതി കൊണ്ടോ ഡീസൽ കൊണ്ടോ പ്രവർത്തിക്കുന്ന ഫയർ പമ്പുകൾ ആകാം.
(2) ലിഫ്റ്റ് :– എൻ.ബി.സി മൂന്നാം ഭാഗത്തിന്റെ വകുപ്പ് 20 പ്രകാരം, 15 മീറ്റർ മുതൽ ഉയരമുള്ള കെട്ടിടങ്ങൾക്ക് ലിഫ്റ്റ് നിർബന്ധമാണ്. കേരളാ മുനിസിപ്പാലിറ്റി ബിൽഡിംഗ് റൂൾസ്, 1999-ന്റെ വകുപ്പ് 48 പ്രകാരം 3 നിലകൾക്ക് മുകളിലുള്ള ആശുപത്രി സംബന്ധമായ കെട്ടിടങ്ങൾക്കും 4 നിലകൾക്ക് മുകളിലുള്ള മറ്റ് കെട്ടിടങ്ങൾക്കും (തറനിരപ്പിന് താഴെയുള്ള നിലകൾ ഒഴിവാക്കാവുന്നതാണ് ) ഓരോ 2500 ചതുരശ്ര മീറ്റർ പ്ളിംന്ത് വിസ്തീർണ്ണത്തിനും ഓരോ ലിഫ്റ്റ് വീതം നിഷ്കർഷിക്കുന്നു. വൈദ്യുതി ഇല്ലാതാകുന്ന പക്ഷം, ജനറേറ്റർ വഴി ലിഫ്റ്റ് പ്രവർത്തിപ്പിക്കുവാനുള്ള സൌകര്യങ്ങൾ ഉണ്ടായിരിക്കുകയോ, അതുമല്ലെങ്കിൽ എ.ആർ.ഡി (ആട്ടോമാറ്റിക് റെസ്ക്ക്യൂ ഡിവൈസ് ) എന്ന സംവിധാനം വഴി തൊട്ടടുത്ത നിലയിൽ ലിഫ്റ്റ് കാർ ചെന്ന് നിന്ന് ഡോർ തുറക്കുവാനുള്ള സൌകര്യമോ ഉണ്ടായിരിക്കേണ്ടതാണ്. ഇപ്പോൾ സ്ഥാപിക്കുന്ന പുതിയ ലിഫ്റ്റ് പ്രതിഷ്ഠാപനങ്ങളിൽ വി3എഫ് (വേരിയബിൾ വോൾട്ടേജ് വേരിയബിൾ ഫീക്വൻസി) എന്ന കൂടുതൽ ഉർജ്ജക്ഷമതയുള്ള ലിഫ്റ്റ് കൺട്രോള്ളർ ആണ് ഉപയോഗിക്കുന്നത്.
(3) ജനറേറ്റർ :- 15 മീറ്റർ മുതൽ ഉയരമുള്ള കെട്ടിടങ്ങൾക്ക് പൊതുവായ ലൈറ്റ്, ലിഫ്റ്റ്, ഫയർ പമ്പ് മോട്ടോർ, വാട്ടർ പമ്പ് മോട്ടോർ, മുതലായവ പ്രവർത്തിക്കുവാൻ ആവശ്യമായ ജനറേറ്റർ വേണമെന്ന് എൻ.ബി.സി നിഷ്കർഷിക്കുന്നു. കുറഞ്ഞത് 10 കെ.വി.എ കാര്യക്ഷമതയുള്ള ജനറേറ്റർ എങ്കിലും ഉപയോഗിച്ചിരിക്കണമെന്നുണ്ട്. ജനറേറ്ററിന്റെ ശരിയായ കാര്യക്ഷമത തീരുമാനിക്കുന്നത് ഏറ്റവും വലിയ ഫയർ പമ്പ് മോട്ടോറിന്റെ റേറ്റിംഗ്, ലിഫ്റ്റ് പ്രതിഷ്ഠാപനം വി3എഫ് സൌകര്യം ഉള്ളതാണോ അല്ലയോ, കെട്ടിടത്തിലെ അന്തേവാസികൾക്ക് ജനറേറ്ററിൽ നിന്നുള്ള അടിയന്തര വൈദ്യുതി കൊടുക്കുവാൻ ഉദ്ദേശിക്കുന്നുണ്ടോ എന്നിങ്ങനെയുള്ള കാര്യങ്ങളെ ആശ്രയിച്ചിരിക്കും. ലിഫ്റ്റ് വി3എഫ് സൌകര്യം ഉള്ളതാണെങ്കിൽ ജനറേറ്റർ, ലിഫ്റ്റ് മോട്ടോറിന്റെ നാല് മടങ്ങും അല്ലെങ്കിൽ ആറ് മടങ്ങും  കാര്യശേഷി ഉള്ളതായിരിക്കണം. ജനറേറ്ററിൻറെ പുകകുഴൽ കെട്ടിടത്തിന്റെ ഏറ്റവും മുകളിൽ എത്തിച്ച് ആർക്കും ഉപദ്രവമില്ലാത്ത തരത്തിൽ പുക അന്തരീക്ഷത്തിലേയ്ക്ക് കളയേണ്ടതാണ്. കൂടാതെ ശബ്ദമലിനീകരണം നിയന്ത്രിക്കത്തക്കവണ്ണം സെൻട്രൽ പൊല്യൂഷൻ കൺട്രോൾ ബോർഡിന്റെ (സി.പി.സി.ബി) അംഗീകാരമുള്ള അക്കോസ്റ്റിക് ചേമ്പർ ഉള്ള ജനറേറ്റർ ആയിരിക്കണം.
അവലംബം
http://jameskutty.info/CEA_Safety_Regulations_2010.pdf
കാൻഡീസ് ടാനർ
ട്യൂമർ കോശങ്ങളെ ദ്വിതീയ അവയവങ്ങളെ കോളനിവത്കരിക്കാൻ അനുവദിക്കുന്ന മെറ്റാസ്റ്റാറ്റിക് സ്വഭാവങ്ങളെക്കുറിച്ച് ഗവേഷണം നടത്തുന്ന ട്രിനിഡാഡ് ആൻഡ് ടൊബാഗോ ബയോഫിസിസ്റ്റാണ് കാൻഡിസ് ടാനർ (Kandice Tanner‌). അവർ നാഷണൽ കാൻസർ ഇൻസ്റ്റിറ്റ്യൂട്ടിലെ സീനിയർ ഇൻവെസ്റ്റിഗേറ്ററാണ്, അവിടെ അവർ ടിഷ്യൂ മോർഫോഡൈനാമിക്സ് വിഭാഗത്തിന്റെ തലവനാണ്.
ആദ്യകാല ജീവിതവും വിദ്യാഭ്യാസവും
ട്രിനിഡാഡ് ആൻഡ് ടൊബാഗോയിലാണ് കാൻഡീസ് ടാനർ ജനിച്ചത്. അവരുടെ അച്ഛൻ ഒരു നിർമ്മാണ എഞ്ചിനീയറായിരുന്നു, ജോലിസ്ഥലത്തേക്ക് മടങ്ങുന്നതിന് മുമ്പ് അവരുടെ അമ്മ 7 വർഷത്തോളം ടാനറിനും അവളുടെ സഹോദരങ്ങൾക്കും ഒപ്പം വീട്ടിൽ താമസിച്ചു. ഗണിതത്തോടും ശാസ്ത്രത്തോടുമുള്ള ആദ്യകാല അടുപ്പം മുതൽ താൻ ഒരു ഭൗതികശാസ്ത്രജ്ഞയാകുമെന്ന് അമ്മയ്ക്ക് എപ്പോഴും അറിയാമായിരുന്നുവെന്ന് ടാനർ പറഞ്ഞു.
പോർട്ട് ഓഫ് സ്പെയിൻ, ട്രിനിഡാഡ് ആൻഡ് ടൊബാഗോ എന്നിവിടങ്ങളിലെ ഗേൾസ് സ്കൂളായ ബിഷപ്പ് ആൻസ്റ്റെ ഹൈസ്കൂളിൽ പഠിച്ച കാൻഡീസ് ടാനർ 1,200 വിദ്യാർത്ഥികളുള്ള ഒരു ആൺകുട്ടികളുടെ സ്കൂളിലെ 12 വിദ്യാർത്ഥികളിൽ ഒരാളായി. സൗത്ത് കരോലിനയിലെ ഓറഞ്ച്ബർഗിലുള്ള ചരിത്രപരമായി കറുത്തവർഗ്ഗക്കാരായ കുട്ടികൾ പഠിക്കുന്ന സൗത്ത് കരോലിന സ്റ്റേറ്റ് യൂണിവേഴ്സിറ്റിയിൽ പൂർണ്ണ സ്കോളർഷിപ്പ് ലഭിക്കുന്നതിന് മുമ്പ് തന്നെ അവർക്ക് അംഗീകാരം ലഭിച്ചിരുന്ന വെസ്റ്റ് ഇൻഡീസ് യൂണിവേഴ്സിറ്റിയിൽ ചേരാനാണ് അവർ ഉദ്ദേശിച്ചത്. 2002-ൽ, ടാനർ ഇലക്ട്രിക്കൽ എഞ്ചിനീയറിംഗിലും ഭൗതികശാസ്ത്രത്തിലും ഉയർന്ന മാർക്കോടെ ഡ്യുവൽ ബാച്ചിലേഴ്സ് ബിരുദം പൂർത്തിയാക്കി.
കട്ടിയുള്ള ടിഷ്യൂകളുടെ ഡൈനാമിക് ഇമേജിംഗിൽ വൈദഗ്ദ്ധ്യം നേടിയ ഇർവിൻ, കാലിഫോർണിയ സർവകലാശാലയിൽ അവർ പോസ്റ്റ്-ഡോക്ടറൽ പരിശീലനം നടത്തി. തുടർന്ന് അവർ ബെർക്ക്‌ലിയിലെ കാലിഫോർണിയ സർവകലാശാലയിലും മിന ബിസ്സലിന്റെ കീഴിലുള്ള ലോറൻസ് ബെർക്ക്‌ലി നാഷണൽ ലബോറട്ടറിയിലും സംയുക്തമായി ഡിഫൻസ് ബ്രെസ്റ്റ് ക്യാൻസർ പോസ്റ്റ്-ഡോക്ടറൽ ഫെല്ലോ ആയി.
കരിയർ
ലഘുചിത്രം| അവളുടെ ലബോറട്ടറിയിൽ ടാനർ ടാനർ 2012 ജൂലൈയിൽ നാഷണൽ കാൻസർ ഇൻസ്റ്റിറ്റ്യൂട്ടിൽ സ്റ്റാഡ്‌മാൻ ടെന്യൂർ-ട്രാക്ക് ഇൻവെസ്റ്റിഗേറ്ററായി ചേർന്നു, അവിടെ കോശങ്ങളും ടിഷ്യൂകളും അവയുടെ ശാരീരിക സൂക്ഷ്മ പരിതസ്ഥിതിയെ എങ്ങനെ മനസ്സിലാക്കുകയും പ്രതികരിക്കുകയും ചെയ്യുന്നുവെന്ന് മനസിലാക്കാൻ മോളിക്യുലർ ബയോഫിസിക്‌സ്, സെൽ ബയോളജി എന്നിവയിൽ നിന്നുള്ള ആശയങ്ങൾ സമന്വയിപ്പിച്ചു. 2020-ൽ അവൾക്ക് മുഴുവൻ കാലാവധിയും ലഭിച്ചു. അവർ നിലവിൽ ടിഷ്യു മോർഫോഡൈനാമിക്സ് വിഭാഗത്തിന്റെ തലവനായി സേവനമനുഷ്ഠിക്കുന്ന സെൽ ബയോളജി ലബോറട്ടറിയിലെ സീനിയർ പ്രിൻസിപ്പൽ ഇൻവെസ്റ്റിഗേറ്ററാണ്.
ഗവേഷണം
മൾട്ടിമോഡൽ ഇമേജിംഗ് പ്ലാറ്റ്‌ഫോമുകൾ, 3D സെൽ കൾച്ചർ, ബയോഫിസിക്‌സ്, മെക്കാനിക്‌ബയോളജി, സ്‌തനാർബുദം എന്നിവ ടാനറുടെ വൈദഗ്ധ്യത്തിൽ ഉൾപ്പെടുന്നു. ട്യൂമർ കോശങ്ങളെ ദ്വിതീയ അവയവങ്ങളെ കോളനിവത്കരിക്കാൻ അനുവദിക്കുന്ന മെറ്റാസ്റ്റാറ്റിക് സ്വഭാവവിശേഷങ്ങൾ മനസ്സിലാക്കുന്നതിൽ അവരുടെ ലബോറട്ടറി ശ്രദ്ധ കേന്ദ്രീകരിക്കുന്നു. അവരുടെ ടീമിൽ ഭൗതികശാസ്ത്രജ്ഞരും എഞ്ചിനീയർമാരും കാൻസർ ജീവശാസ്ത്രജ്ഞരും ഉൾപ്പെടുന്നു. 3D ബയോമിമെറ്റിക് പ്ലാറ്റ്‌ഫോമുകളിൽ സ്ഥാപിക്കുമ്പോൾ, ഭ്രമണം, ക്രമരഹിതം, അമീബോയിഡ് എന്നിങ്ങനെ വ്യത്യസ്ത തരം ചലനങ്ങൾക്കിടയിൽ കോശങ്ങൾക്ക് മാറാൻ കഴിയുമെന്ന് അവർ നിർണ്ണയിച്ചു. വ്യത്യസ്തമായ മൾട്ടിസെല്ലുലാർ ആർക്കിടെക്ചറുകളുടെയും ടിഷ്യൂ പോളാരിറ്റിയുടെയും സ്ഥാപനവുമായി ടാനറുടെ ലാബ് ചലനത്തിന്റെ തരത്തെ ബന്ധിപ്പിച്ചിരിക്കുന്നു. കൂടാതെ, സീബ്രാഫിഷിനെ ഒരു മൃഗ മാതൃകയായി ഉപയോഗിക്കുന്ന മെറ്റാസ്റ്റാസിസിന്റെ വിവോ മെക്കാനിസങ്ങൾ കണ്ടെത്തുന്നതിന് അവർ ഒപ്റ്റിക്കൽ മൈക്രോസ്കോപ്പി ഉപയോഗിക്കുന്നു. ടിഷ്യൂ മൈക്രോ എൻവയോൺമെന്റിൽ നിന്നുള്ള ശാരീരിക സൂചനകൾ അവയവങ്ങളുടെ നിർദ്ദിഷ്ട മെറ്റാസ്റ്റാസിസിനെ എങ്ങനെ നയിക്കുന്നുവെന്ന് മനസിലാക്കുന്നതിലാണ് ലബോറട്ടറി പഠനങ്ങൾ ശ്രദ്ധ കേന്ദ്രീകരിക്കുന്നത്.
പുരസ്കാരങ്ങളും ബഹുമതികളും
ടാനറിന് 2013 ലെ നാഷണൽ കാൻസർ ഇൻസ്റ്റിറ്റ്യൂട്ട് ഡയറക്ടറുടെ ഇൻട്രാമ്യൂറൽ ഇന്നൊവേഷൻ അവാർഡ്, 2015 ലെ NCI ലീഡിംഗ് ഡൈവേഴ്‌സിറ്റി അവാർഡ്, 2016, 2018 വർഷങ്ങളിലെ ഫെഡറൽ ടെക്‌നോളജി ട്രാൻസ്‌ഫർ അവാർഡ്, 2016 ലെ യംഗ് ഫ്ലൂറസെൻസ് ഇൻവെസ്റ്റിഗേറ്റർ അവാർഡ് എന്നിവ ലഭിച്ചു. 2020-ൽ, ടാനർ ബയോമെഡിക്കൽ എഞ്ചിനീയറിംഗ് സൊസൈറ്റി 2016 ൽ ബയോ എഞ്ചിനീയറിംഗ് എന്നീ വിഷയങ്ങളിലെ പ്രാഗത്ഭ്യം കൊണ്ട് അമേരിക്കൻ ഫിസിക്കൽ സൊസൈറ്റിയുടെ ഫെല്ലോ ആയി തിരഞ്ഞെടുക്കപ്പെട്ടു.
ബാഹ്യ ലിങ്കുകൾ
വർഗ്ഗം:കാൻസർ ഗവേഷകർ വർഗ്ഗം:ജീവിച്ചിരിക്കുന്ന പ്രമുഖർ
സ്പിന്നെർ സ്രാവ്
കടൽ വാസിയായ ഒരു മൽസ്യമാണ് സ്പിന്നെർ സ്രാവ്  അഥവാ '''Spinner Shark. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ.
കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ്, മനുഷ്യരെ അക്രമിക്കുന്നത്തിൽ മുമ്പിൽ നിൽക്കുന്ന ഇനമാണ് ഈ കുടുംബം. ISA 2008 കണക്കു പ്രകാരം 16 തവണ ഇവ മനുഷ്യരെ യാതൊരു പ്രകോപനവും കൂടാതെ ആക്രമിച്ചതായി രേഖയുണ്ട്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
കൊഴുവനാൽ ഗ്രാമപഞ്ചായത്ത്
കോട്ടയം ജില്ലയിലെ മീനച്ചിൽ താലൂക്കിൽ ളാലം ബ്ളോക്കിൽ മീനച്ചിൽ, പുലിയന്നൂർ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 21.13 ചതുരശ്ര കിലോമീറ്റർ വിസ്തീർണ്ണമുള്ള കൊഴുവനാൽ ഗ്രാമപഞ്ചായത്ത്.
വാർഡുകൾ
കൊഴുവനാൽ ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
ചൈനീസ് ആഭ്യന്തരയുദ്ധം
1927നും 1949 നും ഇടക്ക് ചൈനയിൽ കുവോമിൻതാംഗ് (കുമിംഗ്താങ്) സേനയുടെ നേതൃത്വത്തിലുള്ള  ചൈനീസ് റിപ്പബ്ലിക്കിന്റെ (Republic of China) സർക്കാരും (SYR) ചൈനീസ് കമ്മ്യൂണിസ്റ്റ് പാർട്ടി യും (സിപിസി) തമ്മിൽ നിലനിന്നിരുന്ന ഒരു ആഭ്യന്തര യുദ്ധം ആയിരുന്നു ചൈനീസ് ആഭ്യന്തര യുദ്ധം (Chinese Civil War). യുദ്ധം പൊതുവെ രണ്ട് ഘട്ടങ്ങളായി വിഭജിക്കപ്പെട്ടിരിക്കുന്നു: 1927 ഓഗസ്റ്റ് മുതൽ 1937 വരെ യുള്ള ഘട്ടത്തിൽ, വടക്കൻ മേഖലകളിലേക്കുള്ള പോരാട്ട വേളയിൽ കെ‌എം‌ടി-സി‌പി‌സി മുന്നണി സഖ്യം തകർന്നതിനേത്തുടർന്ന് ദേശീയവാദികൾ ചൈനയുടെ ഭൂരിഭാഗവും നിയന്ത്രിച്ചു. 1937 മുതൽ 1945 വരെ ഇരു വിഭാഗങ്ങൾക്കിടയിലുള്ള ശത്രുത താൽകാലികമായി നിർത്തിവക്കുകയും, രണ്ടാം ഐക്യ മുന്നണി സഖ്യകക്ഷികളുടെ സഹായത്തോടെ ജപ്പാന്റെ ചൈനീസ് കടന്നാക്രമണത്തിനെതിരെ പോരാടുകയും ചെയ്തു. ജപ്പാന്റെ തോൽവിയോടെ ആഭ്യന്തരയുദ്ധം പുനരാരംഭിച്ചു, 1945 മുതൽ 1949 വരെയുള്ള യുദ്ധത്തിന്റെ അവസാന ഘട്ടത്തിൽ സി‌പി‌സി മേൽക്കൈ നേടി, ഇത് സാധാരണയായി ചൈനീസ് കമ്മ്യൂണിസ്റ്റ് വിപ്ലവം എന്ന് അറിയപ്പെടുന്നു.
1949-ൽ കമ്മ്യൂണിസ്റ്റുകാർ മെയിൻ ലാന്റ് ചൈനയുടെ നിയന്ത്രണം കൈക്കലാക്കി പീപ്പിൾസ് റിപ്പബ്ലിക് ഓഫ് ചൈന(പി‌ആർ‌സി) സ്ഥാപിച്ചു. അതിനെ തുടർന്ന് റിപ്പബ്ലിക്ക് ഓഫ് ചൈനയുടെ(ആർ‌ഒ‌സി) നേതൃത്വം തായ്വാൻ ദ്വീപിലേക്ക് അഭയം പ്രാപിച്ച് ചുരുങ്ങാൻ നിർബന്ധിതമായി. തായ്‌വാൻ കടലിടുക്കിന്റെ ഇരുപക്ഷത്തുള്ള ഗവണ്മെന്റുകൾ തമ്മിൽ ശാശ്വതമായ ഒരു രാഷ്ട്രീയ-സൈനിക നിലപാട് ഉണ്ടായി. തായ്‌വാനിലെ ആർ‌ഒ‌സിയും ചൈനയിലെ പി‌ആർ‌സിയും മുഴുവൻ ചൈനയുടെയും നിയമാനുസൃത സർക്കാർ തങ്ങളാണെന്ന് ഔദ്യോഗികമായി അവകാശപ്പെട്ടു. താല്ക്കാലികയുദ്ധവിരാമം അല്ലെങ്കിൽ സമാധാന കരാറിൽ ഇരുപക്ഷവും ഒരിക്കലും ഒപ്പിട്ടിട്ടില്ല, അതിനാൽ ആഭ്യന്തര യുദ്ധം നിയമപരമായി അവസാനിച്ചു എന്ന വിഷയത്തിൽ സംവാദങ്ങൾ തുടരുന്നു.
പശ്ചാത്തലം
സിൻ‌ഹായ് വിപ്ലവത്തിനുശേഷം ക്വിംഗ് രാജവംശം തകരുകയും അതിനെത്തുടർന്ന്, പുതുതായി രൂപംകൊണ്ട ചൈനീസ് റിപ്പബ്ലിക്കിന്റെ പ്രസിഡന്റ് സ്ഥാനം യുവാൻ ഷിക്കായ്  ഏറ്റെടുക്കുന്നതിനുമുമ്പ് ചൈന ഒരു ചെറിയ ആഭ്യന്തര യുദ്ധത്തിൽ അകപ്പെട്ടിരുന്നു. പീക്കിംഗ് ആസ്ഥാനമായ ഈ ഭരണകൂടം ബിയാങ് ഗവൺമെന്റ് എന്നറിയപ്പെട്ടു.തന്നെ സ്വയം ഹോങ്ക്സിയൻ ചക്രവർത്തിയായി അവരോധിച്ചുകൊണ്ട് ചൈനയിൽ രാജവാഴ്ച പുനഃസ്ഥാപിക്കാനുള്ള ഹ്രസ്വകാല ശ്രമത്തിൽ, യുവാൻ ഷിക്കായ് നിരാശനായി. 1916 ൽ യുവാൻ ഷിക്കായിയുടെ മരണശേഷം, തുടർന്നുള്ള വർഷങ്ങളിൽ മുൻ ബിയാങ് ആർമിയിലെ വിവിധ സംഘങ്ങൾ തമ്മിൽ അധികാര പോരാട്ടങ്ങൾ ഉയർന്നുവന്നു. ഇതിനിടയിൽ, കുവോമിൻതാംഗ് നേതൃത്വത്തിലുള്ള സൺ യത്-സെൻ,  ബിയാങ് സർക്കാരിന്റെ ഭരണം ചെറുത്തുക്കാൻ നിരവധി പ്രസ്ഥാനപരമ്പരകളിലൂടെ ഗ്വംഗ്സ്യൂ കേന്ദ്രമാക്കി പുതിയ സർക്കാരിന് രൂപംകൊടുത്തു.
പല രാജ്യങ്ങളിൽ നിന്നും സഹായം നേടാനുള്ള സൺ യത്-സെൻ ന്റെ ശ്രമങ്ങൾ അവഗണിക്കപ്പെട്ടു, അങ്ങനെ അദ്ദേഹം 1921 ൽ സോവിയറ്റ് യൂണിയനിനോട് അടുത്തു. രാഷ്‌ട്രീയ താല്പര്യങ്ങൾക്ക് വേണ്ടി സോവിയറ്റ് നേതൃത്വം, സൺ യത്-സെ നും പുതുതായി സ്ഥാപിതമായ കമ്മ്യൂണിസ്റ്റ് പാർട്ടി ഓഫ് ചൈനയ്ക്കും പിന്തുണ നൽകുന്ന ഇരട്ട നയത്തിന് തുടക്കം കുറിച്ചു, ഇത് ഒടുവിൽ പീപ്പിൾസ് റിപ്പബ്ലിക് ഓഫ് ചൈനയിൽ അവസാനിക്കുകയാണുണ്ടായത്. അങ്ങനെ ചൈനയിൽ അധികാരത്തിനായുള്ള പോരാട്ടം കെ‌എം‌ടിയും സി‌പി‌സിയും തമ്മിൽ ആരംഭിച്ചു.
1923-ൽ ഷാങ്ഹായിൽ വെച്ച് സോവിയറ്റ് പ്രതിനിധി അഡോൾഫ് ജോഫെ  സൺ യത്-സെൻ ന്ററ്റെ സാനിധ്യത്തിൽ നടത്തിയ സംയുക്ത പ്രസ്താവനയിൽ, ചൈനയുടെ ഏകീകരണത്തിന് സോവിയറ്റ് സഹായം വാഗ്ദാനം ചെയ്തു. കോമിന്റേൺ, കെ‌എം‌ടി, സി‌പി‌സി എന്നിവയ്ക്കിടയിലുള്ള സഹകരണത്തിന്റെ പ്രഖ്യാപനമായിരുന്നു സൺ-ജോഫ് മാനിഫെസ്റ്റോ. സോവിയറ്റ് കമ്മ്യൂണിസ്റ്റ് പാർട്ടിയുടെ മാതൃകയിൽ കെ‌എം‌ടിയുടെ പുനഃസംഘടനക്കും ഏകീകരികരണത്തിലും സഹായിക്കുന്നതിനുവേണ്ടി, കോമിന്റേൺ ഏജൻറ് മിഖായേൽ ബോറോഡിൻ 1923 ൽ ചൈനയിലെത്തി. സി‌പി‌സി കെ‌എം‌ടിയിൽ ചേർന്ന് ആദ്യത്തെ ഐക്യ മുന്നണി രൂപീകരിച്ചു.
1923-ൽ സൺ തന്റെ ടോങ്‌മെൻഗുയി നാളുകളിൽ ഉണ്ടായിരുന്ന ലെഫ്റ്റനന്റുകളിലൊരാളായ ചിയാങ് കൈ-ഷേക്കിനെ, നിരവധി മാസത്തെ സൈനിക, രാഷ്ട്രീയ പഠനത്തിനായി സോവിയറ്റ് തലസ്ഥാനമായ മോസ്കോയിലേക്ക് അയച്ചു. 1924 ആയപ്പോഴേക്കും ചിയാങ് വാംപോവ മിലിട്ടറി അക്കാദമിയുടെ തലവനായി. കെഎം‌ടിയുടെ തലവനും സണ്ണിന്റെ പിൻഗാമിയുമായി ചിയാങ് ശ്രദ്ധേയനായി.
സോവിയറ്റുകൾ അക്കാദമിക്ക് ധാരാളം വിദ്യാഭ്യാസ സാമഗ്രികളും ഉപകരണങ്ങളും നൽകി. ബഹുജന സമാഹരണത്തിനുള്ള പല സാങ്കേതിക വിദ്യകളിലും അവർ അറിവ് നൽകി. ഈ സഹായങ്ങളോടെ, ഒരു പ്രത്യേക "പാർട്ടി സൈന്യത്തെ" വളർത്താൻ സണിനു കഴിഞ്ഞു, ഒപ്പം യുദ്ധപ്രഭുക്കളെ സൈനികപരമായി പരാജയപ്പെടുത്താമെന്ന് അദ്ദേഹം കണക്കുക്കൂട്ടി സി‌പി‌സി അംഗങ്ങളും അക്കാലത്ത് അക്കാദമിയിൽ ഉണ്ടായിരുന്നു, ഷൂ എൻ‌ലായ് ഉൾപ്പെടെ അവരിൽ പലരും പിന്നീട് രാഷ്ട്രീയ ഉപദേഷ്ടാക്കൾ ആയിമാറി.
കമ്മ്യൂണിസ്റ്റ് അംഗങ്ങളെ വ്യക്തിഗത അടിസ്ഥാനത്തിൽ കെ‌എം‌ടിയിൽ ചേരാൻ അനുവദിച്ചു. 1922 ൽ 300 അംഗങ്ങളും 1925 ഓടെ 1,500 പേരും മാത്രമുള്ള സി‌പി‌സി അക്കാലത്ത് ചെറുതായിരുന്നു. 1923 ലെ കണക്കനുസരിച്ച് കെ‌എം‌ടിക്ക് 50,000 അംഗങ്ങളുണ്ടായിരുന്നു.
എന്നിരുന്നാലും, 1925 ൽ സണ്ണിന്റെ മരിച്ചതിനുശേഷം, കെ‌എം‌ടി ഇടത്, വലതുപക്ഷ പ്രസ്ഥാനങ്ങളായി പിരിഞ്ഞു. സി‌പി‌സി യെ ഉപയോഗിച്ച് സോവിയറ്റുകൾ കെ‌എം‌ടിയെ അകത്തു നിന്ന് നശിപ്പിക്കാൻ ശ്രമിക്കുകയാണെന്ന് കെ‌എം‌ടി അംഗങ്ങൾ ആശങ്കപ്പെട്ടു. നോർത്തേൺ സൈനിക പോരാട്ടങ്ങളെ എതിർത്ത് സി.പി.സി പ്രക്ഷോഭങ്ങൾ ആരംഭിച്ചു. പാർട്ടി സമ്മേളനത്തിൽ ഇതിനെതിരെ പ്രമേയവും പാസാക്കി.
1927 മാർച്ചിൽ കെ‌എം‌ടി രണ്ടാം പാർട്ടി യോഗം ചേർന്നു, അവിടെ സോവിയറ്റുകളുടെ സഹായത്തോടെ സൈനിക പോരാട്ടങ്ങൾക്കെ തിരായ പ്രമേയങ്ങൾ പാസാക്കാനും ചിയാങ്ങിന്റെ അധികാരം തടയാനും ധാരണയായി. താമസിയാതെ, കെ‌എം‌ടി വിഭജിക്കപ്പെടും എന്നു വ്യക്തമായി.
ഇക്കാലമത്രയും സോവിയറ്റ് യൂണിയൻ കമ്മ്യൂണിസ്റ്റ് പാർട്ടി ഓഫ് ചൈനയിൽ വലിയ സ്വാധീനം ചെലുത്തിയിരുന്നു. ചൈനീസ് കമ്മ്യൂണിസ്റ്റ് പാർട്ടിയെ പിന്തുണയ്ക്കാൻ അവർ പണവും ചാരന്മാരെയും അയച്ചു. അവരുടെ പിന്തുണയില്ലായിരുന്നെങ്കിൽ കമ്മ്യൂണിസ്റ്റ് പാർട്ടി പരാജയപ്പെടുമായിരുന്നു. അക്കാലത്ത് ചൈനയിലെ മറ്റ് കമ്മ്യൂണിസ്റ്റ് പാർട്ടികൾ നിലവിലുൺറ്റായിരുന്നു എന്നതിന് രേഖകൾ ഉണ്ട്. അതിൽ ചിലതിൽ 10,000 ത്തോളം അംഗങ്ങളുമുണ്ടായിരുന്നു, പക്ഷേ അവയെല്ലാം സോവിയറ്റ് യൂണിയന്റെ പിന്തുണയില്ലാത്തതിനാൽ പാടെ പരാജയപ്പെട്ടു.
വടക്കൻ പോരാട്ടങ്ങളും കെ‌എം‌ടി-സി‌പി‌സി വിഭജനവും
1927 ന്റെ തുടക്കത്തിൽ, കെ‌എം‌ടി-സി‌പി‌സി വൈരാഗ്യം വിപ്ലവ നിരയിൽ പാർട്ടി പിളർപ്പിലേക്ക് നയിച്ചു. കെ‌എം‌ടി സർക്കാരിൻറെ ആസ്ഥാനം ഗ്വാങ്‌ജോ വിൽ നിന്ന് തീവ്ര കമ്മ്യൂണിസ്റ്റ് സ്വാധീനം ശക്തമായിരുന്ന വുഹാനിലേക്ക് മാറ്റാൻ സി‌പി‌സിയും കെ‌എം‌ടിയിലെ ഇടതുപക്ഷവും ചേർന്ന് തീരുമാനിച്ചിരുന്നു. എന്നിരുന്നാലും, യുദ്ധപ്രഭു സൺ ചുവാൻഫാങിനെ പരാജയപ്പെടുത്തിയ ചിയാങ്ങും ലി സോങ്‌റെനും കിഴക്കോട്ട് ജിയാങ്‌സി ലക്ഷ്യമാക്കി നീങ്ങി. കെ‌എം‌ടിക്കുള്ളിലെ കമ്മ്യൂണിസ്റ്റ് സ്വാധീനം ഇല്ലാതാക്കണമെന്ന ചിയാങ്ങിന്റെ ആവശ്യം ഇടതുപക്ഷക്കാർ നിരസിച്ചു. സോവിയറ്റ് യൂണിയന്റെ ഉത്തരവുകൾ സ്വീകരിച്ച് സൺ യാത്-സെന്റെ മൂന്ന് ജനങ്ങളുടെ തത്ത്വങ്ങൾ ക്കെതിരായി പ്രവർത്തിച്ചതിന് ചിയാങ് അവരെ തള്ളിപ്പറഞ്ഞു. കെ‌എം‌ടി ക്യാമ്പിനുള്ളിൽ സി‌പി‌സിയോടുള്ള ചിയാങ്ങിന്റെ സഹിഷ്ണുത കുറഞ്ഞു എന്നാണ് മാവോ സെഡോംഗ് ഇതിനെ വ്യാഖ്യാനിച്ചത്.
ഏപ്രിൽ 7 ന് ചിയാങ്ങും മറ്റ് നിരവധി കെ‌എം‌ടി നേതാക്കളും ഒരു യോഗം ചേർന്നു, കമ്മ്യൂണിസ്റ്റ് പ്രവർത്തനങ്ങൾ സാമൂഹികമായും സാമ്പത്തികമായും തകരാറിലാണെന്നും ദേശീയ വിപ്ലവം തുടരുന്നതിന് അത് പഴയപടിയാക്കണമെന്നും അവർ നിർദ്ദേശിച്ചു. ഏപ്രിൽ 12 ന്, ഷാങ്ഹായിയിൽ, കെ‌എം‌ടിയിലെ നിരവധി കമ്മ്യൂണിസ്റ്റ് അംഗങ്ങളെ ജനറൽ ബായ് ചോങ്‌സിയുടെ നിർദേശപ്രകാരം അറസ്റ്റുചെയ്തും വധശിക്ഷക്ക് വിധിച്ചു നീക്കം ചെയ്തു. ഏപ്രിൽ 12 ലെ സംഭവം അല്ലെങ്കിൽ ഷാങ്ഹായ് കൂട്ടക്കൊല എന്നാണ് സിപിസി ഇതിനെ വിശേഷിപ്പിച്ചത്. ഈ സംഭവം ചിയാങ്ങും, വുഹാൻ നഗരത്തെ നിയന്ത്രിക്കുന്ന കെ‌എം‌ടിയുടെ ഇടതുപക്ഷ വിഭാഗത്തിന്റെ നേതാവുമായ വാങ് ജിങ്‌വേയും തമ്മിലുള്ള വിള്ളൽ വർദ്ധിപ്പിച്ചു.
ഒടുവിൽ, കെ‌എം‌ടിയുടെ ഇടതുപക്ഷം സി‌പി‌സി അംഗങ്ങളെ വുഹാൻ സർക്കാരിൽ നിന്ന് പുറത്താക്കി, ഇതെ തുടർന്ന് ചിയാങ് കൈ-ഷെയ്ക്ക് അട്ടിമറിക്കപ്പെട്ടു. കെ‌എം‌ടി യുദ്ധപ്രഭുക്കൾക്കെതിരായ പ്രചാരണം പുനരാരംഭിക്കുകയും 1928 ജൂണിൽ ബീജിംഗ് പിടിച്ചെടുക്കുകയും ചെയ്തു. താമസിയാതെ, കിഴക്കൻ ചൈനയുടെ ഭൂരിഭാഗവും നാൻജിംഗ് കേന്ദ്രസർക്കാരിന്റെ നിയന്ത്രണത്തിലായി. ചൈനയുടെ ഏക നിയമാനുസൃത ഗവൺമെൻറ് എന്ന നിലയിൽ ഈ സർക്കാറിന് അന്താരാഷ്ട്ര അംഗീകാരവും ലഭിച്ചു. സൺ യാത്-സെനുമായി യോജിച്ച് വിപ്ലവത്തിന്റെ മൂന്ന് ഘട്ടങ്ങളുടെ സമവാക്യം കെ‌എം‌ടി സർക്കാർ പ്രഖ്യാപിച്ചു: സൈനിക ഏകീകരണം, രാഷ്ട്രീയ പരിശ്രമം, ഭരണഘടനാ ജനാധിപത്യം എന്നിവയായിരുന്നു അവ.
ചൈനീസ് ആഭ്യന്തരയുദ്ധവും (രണ്ടാം ഘട്ടം, 1945-49) അതിനുശേഷവും
രണ്ടാം ലോക മഹായുദ്ധാനന്തര കാലഘട്ടത്തിലെ ചൈനീസ് ആഭ്യന്തരയുദ്ധത്തിലെ സംഭവവികാസങ്ങൾ ആരംഭ തീയതികളനുസരിച്ച് കാലക്രമത്തിൽ പട്ടികപ്പെടുത്തിയിരിക്കുന്നു.കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Situation_at_the_End_of_World_War_Two.PNG|ലഘുചിത്രം|യുദ്ധത്തിന്റെ അവസാനത്തോടടുത്ത് കിഴക്കൻ ചൈനയിലെ ജാപ്പനീസ് അധിനിവേശം (ചുവപ്പ്), കമ്മ്യൂണിസ്റ്റ് താവളങ്ങൾ (വരഅടയാളങ്ങളിൽ)|ഇടത്ത്‌
1950-58
ചൈനയിലെ കുമിന്റാങ് ഇസ്ലാമിക കലാപം (1950–1958)
1960
നവംബർ 14 - ഫെബ്രുവരി 9, 1961 – ചൈന-ബർമ അതിർത്തിയിൽ പ്രചാരണംകണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Gu%C3%A8rra_Civila_Chinesa_(1946-1950).png|ലഘുചിത്രം|240x240ബിന്ദു|ചൈനീസ് ആഭ്യന്തരയുദ്ധത്തിന്റെ ഭൂപടം (1946-1950)|ഇടത്ത്‌
മൂസാ ഖൈൽ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മൂസാ ഖൈൽ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് മൂസാ ഖൈൽ സ്ഥിതിചെയ്യുന്നത്. മൂസാ ഖൈൽ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മൂസാ ഖൈൽ ൽ 109 വീടുകൾ ഉണ്ട്. ആകെ ജനസംഖ്യ 435 ആണ്. ഇതിൽ 215 പുരുഷന്മാരും 220 സ്ത്രീകളും ഉൾപ്പെടുന്നു. മൂസാ ഖൈൽ ലെ സാക്ഷരതാ നിരക്ക് 64.83 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മൂസാ ഖൈൽ ലെ 6 വയസ്സിനു താഴെയുള്ള കുട്ടികളുടെ എണ്ണം 43 ആണ്. ഇത് മൂസാ ഖൈൽ ലെ ആകെ ജനസംഖ്യയുടെ 9.89 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 118 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 98 പുരുഷന്മാരും 20 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 92.37 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 20.34 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
മൂസാ ഖൈൽ ലെ 106 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
വെഹിക്കിൾ ബ്ലൈന്റ് സ്പോട്ട്
ലഘുചിത്രം|300x300ബിന്ദു|എ-പില്ലാർ ബ്ലൈന്റ് സ്പോട്ട് ഒരു വാഹനത്തെ നിയന്ത്രിച്ചുകൊണ്ടിരിക്കുമ്പോൾ ഡ്രൈവർക്ക് നേരിട്ട് നിരീക്ഷിക്കാൻ കഴിയാത്ത വാഹനത്തിന്റെ ഭാഗമാണ് ബ്ലൈന്റ് സ്പോട്ട് (അന്ധബിന്ദു). വിമാനങ്ങൾ, കാറുകൾ, മോട്ടോർ ബോട്ടുകൾ, കപ്പലുകൾ, ട്രക്കുകൾ മറ്റു പല ഗതാഗതത്തിനുപയോഗിക്കുന്ന വാഹനങ്ങളിലെല്ലാം ബ്ലൈന്റ് സ്പോട്ടുണ്ട്. പക്ഷെ സൈക്കിളുകൾ, കുതിരകൾ, മോട്ടോർ സൈക്കിളുകൾ ഇവയിലൊന്നും ബ്ലൈന്റ് സ്പോട്ടില്ല. വാഹനങ്ങളുടെ വശങ്ങളിലുള്ള കണ്ണാടിയുടെ ശരിയായ രീതിയിലുള്ള ഉപയോഗത്തിലൂടെ ഇത് പരിഹരിക്കാം.
ഒരു വലിയ ട്രക്കിൽ ഡ്രൈവറിന് കാണാൻ സാധിക്കാത്ത ഇടമാണ് നോ സോൺ. മിക്ക അപകടങ്ങളും നടക്കുന്നത് ഈ ഇടത്താണ്.
ഗതാഗതത്തിൽ ഒരു വാഹനത്തിന്റെ ഡ്രൈവറിന് കാണാനാകുന്ന പരമാവതി ഇടത്തേയാണ് ഡ്രൈവർ വിസിബിലിറ്റി എന്ന് പറയുന്നത്. ഇത് അപ്പോഴുണ്ടാകുന്ന കാലാവസ്ഥ, വാഹനത്തിന്റെ രൂപകൽപ്പന എന്നിവയെ സംബന്ധിച്ചിരിക്കുന്നു. വാഹനത്തിന്റെ വിന്റ്ഷീൽഡ്, ഡാഷ്ബോർഡ്, പില്ലറുകൾ എന്നിവയുടെ ഡ്രൈവർ വിസിബിലിറ്റിയെ സ്വാധീനിക്കുന്നു. അതുകൊണ്ടുതന്നെ സുരക്ഷിതമായ റോഗ് ഗതാഗതത്തിന് മികച്ച ഡ്രൈവർ വിസിബിലിറ്റി അനിവാര്യമാണ്. വലത്ത്‌|ലഘുചിത്രം|200x200ബിന്ദു|വരാൻ പോകുന്ന റോഡുകളിൽ‍ ബ്ലൈന്റ് സ്പോട്ടുകൾക്ക് സാധ്യതയുണ്ടെന്ന് ചില രാജ്യങ്ങളിൽ മുന്നറിയിപ്പ് നൽകാനുപയോഗിക്കുന്ന സിഗ്നൽ. എ-പില്ലറുകൾ (വിന്റ്ഷീൽഡ് പില്ലർ എന്നും അറിയപ്പെടുന്നു.), സൈഡ് വ്യൂ മിറർ അല്ലെങ്കിൽ ഇന്റീരിയൽ റിയർ വ്യൂ മിറർ എന്നിവ ഡ്രൈവറുടെ കാഴ്ചയെ മറക്കുയാണെങ്കിൽ ബ്ലൈന്റ് സ്പോട്ടുകൾ വാഹനത്തിന് മുൻപിലും വരുന്നു. കൂടാതെ ഡ്രൈവറിന് പിന്നിലുള്ള കാർഗോ, ഹെഡ്റെസ്റ്റുകൾ, പില്ലറുകൾ എന്നിവയുടെ കാഴചയെ കുറക്കുന്നു.